title: Sonic Chronicles: The Dark Brotherhood

text: Ympäri pelimaailmaa pelaaja voi löytää erilaisia säilöjä joiden sisältä voi löytää erilaisia avusteita tai johonkin tehtävään liittyviä esineitä kuten "Revival Ring" -sormuksen, jolla pelaaja voi herättää taistelussa tajuttomaksi menneen hahmon ja "Rocky Salt" -suolakiven, josta voi saada lisää erikoisiskuissa tarvittavaa SP:tä. Samoja avusteita pelaaja voi saada myös lukuisista ympäri pelimaailmaa sijoitetuista kaupoista ja taisteluista voitettuaan semmoisen.


title: Sonic Chronicles: The Dark Brotherhood

text: Sonic Chronicles: The Dark Brotherhood sai pääosin positiivisia vastaanottoja arvostelijoilta, sillä Metacriticin laskemien, 54 arvostelijan pistekeskiarvosanaksi tuli 74/100 ja GameRankings antoi keskiarvosanaksi 75 % 44 arvostelijan antaman arvosanan mukaan.


title: Sonic Chronicles: The Dark Brotherhood

text: Peli sai paljon positiivisia reaktioita sen grafiikoista ja ympäristöistä, joiden sanottiin olevan kirkkaita, värikkäitä ja pirteitä, kiistatta "hienolta näyttäviä" "liukkaalla esityksellä", ja kohtauksilla, jotka ovat "visuaalisesti teräviä".


title: Sonic Chronicles: The Dark Brotherhood

text: Sonicin ensimmäinen RPG-lajityypin peli, yleisellä skenaariolla, sisältäen pelin tarinan ja dialogin, saivat ristiriitaisia vastaanottoja. Arvostelijat tunnustivat sen, että verrattuna muihin RPG-peleihin, "luku-pohjainen tarina on odotetusti kevyt ja sarjakuvamainen", ja tarpeeksi kiinnostava "sopimaan yhteen varsinaisen pelin kanssa". Yhdessä yleisesti alhaisen vaikeustason kanssa (kuvattu myös "ilmiöllisesti helpoksi"), tarinaa ja skenaariota huomioitiin myös hyvästä syystä siksi että tämä sisäänkäynti voisi olla sopiva nuoremmille RPG-pelien pelaajille. Arvostelijat olivat samaa mieltä myös siitä että tarina muodostuu entistä kiinnostavemmaksi ja mutkikkaammaksi pelin toisella puoliskolla. Pelattavat hahmot, jotka olivat vähemmän kuin hyvin vastaanotettuja aiemmissa Sonic-peleissä, oli tässä pelissä vastaanotettu yleisesti hyvin ja olivat "hyvin kirjoitettuja ja tykättäviä". Edelleen RPG-pelin suunnittelun vastaanotosta, pelattavuuselementit saivat myös ristiriitaisia vastaanottoja. Jotkut arvostelijat huomioivat määräilevän taistelusysteemin käyvän "ärsyttäväksi", kun taas toiset arvostelijat tunsivat taistelusysteemin "riemustavaksi", hyvällä vaikeustasolla ja "jonkinlaisella mahtavalla jännityksellä". Moninpelitoimintojen puute, Chao-olentojen jakamisen rinnalla, nähtiin myös pettymykseksi.


title: Sonic Chronicles: The Dark Brotherhood

text: Archie Comics teki tutkielman Sonic Chronicles-pelille, jonka nimi on "Invaders from Beyond", sisältäen Knucklesin kaappauksen. Lyhyt kaistale kattaa vain sen mitä tapahtui ennen pelin tarinaa, joka sisältää vain eräänlaisen proloogin ja loppuu kehottaen lukijoita ostamaan Sonic Chroniclesin nähdäkseen sen että "mitä tapahtuu seuraavaksi".


title: Kaakamon seisake

text: Kaakamon seisake () oli rautatieliikennepaikka Torniossa rataosalla . Liikennepaikka sijaitsi ratakilometrillä 870,3 Kaakamon kylässä, suunnilleen Kemin ja Tornion rautatieasemien välisen 26 kilometrin mittaisen rataosuuden puolessa välissä.


title: Kaakamon seisake

text: Liikennepaikka avatiin liikenteelle Oulun–Tornion rautatien rakennustöiden yhteydessä 1900, ja se lakkautettiin 3. kesäkuuta 1984.


title: Kaakamon seisake

text: Kaakamon pysäkkirakennuksen suunnitteli rautatiehallituksen arkkitehti Bruno Granholm, ja se rakennettiin samoilla piirustuksilla kuin Tuiran, Kellon ja Lautiosaaren vanhan pysäkin asemarakennukset. Rakennus on nykyisin yksityisomistuksessa.


title: ROV

text: ROV (engl.) Remote Operated Vehicle eli "kauko-ohjattu ajoneuvo" on vedenalainen työrobotti, jota käytetään eri tarkoituksiin.


title: ROV

text: Ensimmäiset ROVit rakennettiin 1960-luvulla pienoissukellusveneiden avustajiksi; ne saattoivat tehdä tehtäviä, jotka katsottiin liian riskialttiiksi ihmisen miehittämille yksiköille. ROVeissa on tarkoitukseen suunnitellut televisiokamerat sekä merivesivoimaiset hydrauliset käsivarret; voimansa ne saavat umbilikaalin kautta; nämä yhteet ovat kevytrakenteisia, koska niissä on vain valokaapelit laitteen ohjausta ja kameroita varten; nykyisin laitteet toimivat itsenäisten tehoakkujen voimin; näin on voitu jättää pois vanhimmissa laitteissa ollut voimavirtakaapeli. Itse laitteissa on säätötankit ja yleensä vesisuihkupropulsion avulla toimivat ajomoottorit. Joissakin laitteissa on lisäksi 2–4 kappaletta pienikokoisia potkureita, joita käytetään kohteen lähellä tapahtuvaan tarkkaan ohjailuun, koska vesisuihkut voivat sotkea näkyvyyden. Useimpiin ROVeihin kuuluu erillinen tukiasema, ns. talli, jossa laite viedään työkohteen lähelle; talli lasketaan veteen vaijerien varassa nosturilla ja sopivalla kohdalla ROV irrotetaan tallista ja saa lähteä matkaan. ROVit pystyvät työskentelemään jopa 500–600 metrin etäisyydellä tallistaan.


title: ROV

text: Voimakkaimmat työ-ROVit pystyvät hinaamaan liikuntakyvyttömiä sukellusveneitä; näin esimerkiksi silloin, kun vaurioitunut sukellusvene pitää saada pois putkistojen, venttiilien tai lauttojen ankkurivaijerien välistä eli paikasta johon nosturilla varustettu emälaiva ei voi tulla.


title: ROV

text: Ensimmäinen julkisuuteen tullut ROV oli amerikkalainen CURV ("Cable-controlled Underwater Remote Vehicle"); sen prototyyppi osallistui Palomaresin mereen uponneen vetypommin nostoon.


title: ROV

text: Myöhemmin CURV III kiinnitti nostoköyden Pisces III -pienoissukellusveneeseen, joka oli tapaturmaisesti auenneen sukellustankin tarkastusluukun vuoksi uponnut yli puolen kilometrin syvyyteen kaksi miestä mukanaan.


title: ROV

text: Myös laivastot käyttävät ROVeja; ne ovat erinomaisia apuvälineitä miinanraivauksessa.


title: ROV

text: Suomessa ROVeja on ollut kaksi ulkomailta liisattua; vanhempaa ja isompaa, kutsumanimeltään JUTTA, käytettiin muun muassa Naissaari–Porkkala-linjalle uponneiden saksalaisten hävittäjien sekä panssarilaiva Ilmarisen hylkyjen tutkimiseen. Myöhemmin hankittiin pienempi, hukkuneiden etsimiseen sopiva ROV, jonka kutsumanimi on PLUTO. Sitä käytettiin 1990-luvulla muun muassa Haverin kaivoksessa hukkuneiden sukeltajien etsinnässä.


title: ROV

text: Lisäksi ruotsalainen laivaston ROV nimeltä SJÖUGGLAN kiinnitti nostovaijerit uponneen matkustajalautta M/S Estonian irronneeseen keulavisiiriin, joskin varsinaisen noston suorittivat jäänmurtaja Nordican voimakkaat nostovinssit.


title: ROV

text: ROV on tärkeä apuväline öljyteollisuudessa; se pystyy menemään paikkoihin, joihin pienoissukellusveneellä ei ole asiaa. Lisäksi eräissä raskaissa tehtävissä, kuten putkilinjojen päälle asennettavien suojamattojen paikalleen laitossa, ROV on paras mahdollinen apuväline.


title: ROV

text: Laitteiston merkitys on aina vain kasvamassa, koska saturaatiosukelluksesta pyritään eroon; ROV on nykyisin lähes yhtä edullinen hankintahinnaltaan kuin saturaatiosukeltaja varusteineen ja koulutuksineen - joskin käyttöajaltaan ja -kuluiltaan huomattavan paljon edullisempi.


title: ROV

text: Tosin toistaiseksi erityisesti ne asennustyöt, jotka tehdään 10–20 metrin syvyydessä eli aallokkoalueella, sujuvat toistaiseksi paremmin ja helpommin sukeltajien tekeminä.


title: ROV

text: Itsenäisesti liikkuvat vedenalaiset kamerat toimivat valokaapelin avulla.


title: ROV

text: Vedenalainen videokelkka on eräänlainen muunnelma ROVista. Siinä on kamerat ja syvyydensäätölaitteistot tankkeineen, mutta liikunta- ja käyttövoimansa kelkka saa hinaavasta pinta-aluksesta kaapeliteitse. Laitteiston keksi ja sitä kehitti Jacques Cousteau Calypso-aluksellaan, ja sieltä keksintö alkoi levitä maailmalle. Laitteisto on yksinkertainen ja helposti toteutettava ja soveltuu pitkiin jos laajoihinkin alue-etsintöihin, joten siksi siitä tulikin varsin suosittu. Muun muassa Titanicin hylky löytyi tällaisen laitteiston avulla.


title: ROV

text: Suomessa videokelkkaa on eniten käyttänyt Merimuseolle työskentelevä Teredo Navalis -kerho. Nykyään laitteisto on pitkälti syrjäytynyt viistokaikuluotaimen kehittymisen myötä.


title: Raja

text: Raja voi tarkoittaa seuraavia:


title: Lentopallo kesäolympialaisissa 2008 – miesten turnaus

text: Vuoden 2008 kesäolympialaisiin Pekingiin pääsee 12. lentopallomaajoukkuetta. Niistä kolme selviytyi kisoihin Maailmancupista, ja loput maanosien eri karsinnoista, ja myös maailmankarsinnoista.


text: 1. Kiina (Isäntämaa)


text: 2. Brasilia (1. maailmancup)


text: 3. Venäjä (2. maailmancup)


text: 4. Bulgaria (3. maailmancup)


text: 5. Egypti (Afrikan karsinnat)


text: 6. Japani (Aasian karsinnat)


text: 7. Serbia (Euroopan karsinnat)


text: 8. USA (Pohjois- ja Väli-Amerikann karsinnat)


text: 9. Venezuela (Etelä-Amerikan karsinnat)


text: 10. Saksa (Maailmankarsinnat)


text: 11. Italia (Maailmankarsinnat)


text: 12. Puola (Maailmankarsinnat)


text: Pronssiottelu: Venäjä-Italia 25-22, 25-19, 25-23


title: Puustelli

text: Puustelli eli virkatalo (< ) on tarkoittanut Ruotsissa ja Suomessa joko sotilas-, siviili- tai kirkollisen viran haltijalle luovutettua palkkatilaa. Sotilasvirkatalo (myöhemmin valtionvirkatalo) oli Ruotsin kruunun ruotujakolaitoksen sotapäällystölle luovuttama palkkatila. Tämän lisäksi oli myös papiston virkataloja, kuten kirkkoherranvirkatalo eli pappila ja kappalaisenvirkatalo eli kappalaisenpappila, joista myös saatettiin käyttää nimitystä puustelli.


title: Puustelli

text: Virkataloja on rakennettu myös Suomen itsenäisyyden aikana kaupunkien ja kuntien johtajien sekä ylimpien virkamiesten käyttöön. Esimerkiksi lääkärin talo tai eläinlääkärin talo rakennettiin moniin Suomen kuntiin sotien jälkeisellä jälleenrakennuskaudella - molemmat esimerkit liittyvät ao. ammattien kehitykseen. Korkeatasoisella virka-asunnolla voitiin houkutella syrjäseutujen kuntiin virkamiehiä. Virkatalo tarjottiin palkan osana (luontoisetuna). Virkatalot jäivät vähitellen pois käytöstä 1970-luvulla sekä yleisen asumistason nousun myötä, ja myös henkilöverotuksen muutosten takia. Virka-asuntoja alettiin verottaa ja niissä asumisesta tuli kallista. 1970-luvulta lähtien pappiloita ja muita virkataloja onkin joko myyty yksityisille tai muutettu toiseen käyttöön.


title: Puustelli

text: Kuningas Kaarle XI uudisti ruotujakolaitosta 1679–1680 siten että virkatalon haltijalla ei ollut enää perintöoikeutta tilaan. Samoihin aikoihin toimeenpantiin aatelille luovutettujen tilojen peruuttaminen kruunulle eli reduktio, mikä lisäsi kruununtilojen lukumäärää.


title: Puustelli

text: Sotilasvirkamiehille, upseeristolle ja aliupseeristolle annettiin palkkatilaksi puustelli eli kruunun omistama maatila. He saivat ja heidän odotettiinkin asuvan tilallaan rauhan aikana ja viljelevän sekä pitävän rakennukset kunnossa. Muuhun palkkaukseen voitiin osoittaa joidenkin talojen, tavallisesti lähitalojen, verotulot. Puustelli oli sitä mahtavampi mitä oli sotilaan asema järjestelmässä. Eversti sai tavallisesti kartanon ja alempiarvoiset sotilaat ja virkamiehet aina luokkaa pienemmän talon.


title: Puustelli

text: Tavallista oli, että puustellin haltija antoi tilan vuokralle vuokraviljelijälle eli lampuodille ja asui itse muualla. Lampuoti joutui maksamaan vuokraa puolet tilan tuotosta. Sotaretket saattoivat kestää vuosia ja ainakin sinä aikana tilaa viljeli ja hoiti lampuoti.


title: Puustelli

text: Kruunu velvoitti puustellin haltijan pitämään rakennukset ja maat kunnossa. Kruunun virkamiehet tekivät tarkastuksia kolmen vuoden välein ja aina haltijan vaihtumisen yhteydessä. Jos tilaa oli hoidettu huonosti, joutui puustellin haltija maksamaan korvauksia kruunulle. Jos tilalla oli suoritettu merkittäviä parannuksia, kuten ojitettu uusia maita ja rakennettu tai kunnostettu taloja, saattoi uusi haltija joutua maksamaan edelliselle korvauksia tehdyistä parannuksista.


title: Puustelli

text: Kruunu antoi tarkat määräykset puustellien rakennuksista. Tavallisesti kyseessä oli kuitenkin vanha asuttu tila ja rakennuksia korjailtiin ja uusittiin ajan kanssa. Uusia puustelleja rakennettaessa kruunulla oli mallipiirustuksia.


title: Puustelli

text: Suomen siirryttyä Venäjän vallan alle vuonna 1809 lakkasi virkatalovelvollisuus. Talojen silloiset haltijat saivat asua niissä kuolemaansa saakka.


title: Puustelli

text: Puustelleja on ollut kaikkiaan noin 840. Suuri osa niistä on säilynyt meidän päiviimme saakka. Osa on valtion omistuksessa ja museoitu, osa on annettu vuokralle ja osa on myyty.


title: Puustelli

text:
Esimerkiksi Kaarinassa on yhä jäljellä kolme puustellia. Everstin virkatalo oli Kuusiston kartano, joka on Museoviraston hallinnoima museo.
Vaarniemen entinen kapteeniluutnantin virkatalo on myyty yksityiselle henkilölle. Mattelmäki on entinen korpraalin virkatalo ja siellä harjoitetaan tilausravintolatoimintaa.


title: Puustelli

text: Aikaisemmin pappilat olivat maatiloja, joiden tuotto oli merkittävä osa sen haltijan palkkaa. Pitkään on siten ollut käytäntönä, että pappilassa asuva kirkkoherra on vastannut työsuhdeasuntonsa kunnossapidosta.


title: I Feel for You

text: I Feel for You on Princen vuonna 1979 kirjoittama discoklassikko, josta tuli jättihitti Chaka Khanin cover-version myötä vuonna 1984. Chaka Khanin versiolla vierailevat räppäämassä Melle Mel ja harmonikassa Stevie Wonder. Kappale oli kansainvälinen menestys, ja sitä soitettiin discoissa kaikkialla maailmassa. Se voitti Princelle lauluntekijä-palkinnon vuoden 1984 Grammy Gaalassa. Samana vuonna Prince keräsi palkintoja myös oman Purple Rain -levynsä ja elokuvansa ansiosta.


title: Fipresci

text: Fipresci (Fédération Internationale de la Presse Cinématographique) on kansainvälinen elokuvakriitikkojen järjestö, jonka jäseniä ovat eri maiden elokuvakriitikkojen ja -toimittajien järjestöt. Järjestö on perustettu kesäkuussa 1930 Pariisissa. Siihen kuuluu järjestöjä 50 maasta.


title: Fipresci

text: Järjestö palkitsee elokuvajuhlilla, esimerkiksi Cannesissa ja Venetsiassa, rohkeita elokuvahankkeita. Vuodesta 2005 se on julkaissut verkkolehteä "Undercurrents," jonka päätoimittaja on kriitikko Chris Fujiwara.


title: Risuke Ōtake

text: Risuke Ōtake () (s. 10. maaliskuuta 1926) on japanilainen taistelutaitojen opettaja. Hän on Tenshin shōden Katori shintō-ryū bujutsu koulukunnan "shihan" eli pääopettaja.


title: Risuke Ōtake

text: Risuke Ōtake otettiin vuonna 1942 Tenshin shōden Katori shintō-ryūn edellisen pääopettajan Hayashi Yazaemonin (1892–1964) oppilaaksi. 1967 Ōtakelle myönnettiin "gokui kaiden", perinteen korkein oppiarvo ja samalla hänestä tuli koulukunnan pääopettaja.


title: Risuke Ōtake

text: Ōtake asuu ja opettaa maaseudulla, Chiban prefektuurissa. Hän on kirjoittanut laajan teoksen "The Deity and the Sword" Tenshin shōden Katori shintō-ryūsta, joka on julkaistu japanin lisäksi myös englannin ja ranskan kielellä.


title: Kiskotien seisake

text: Kiskotien seisake () oli rautatien seisake Oulussa Nokelan kaupunginosassa. Seisake sijaitsi Valtionrautateiden Nokelan veturivarikolle johtavan Kiskotien tasoristeyksessä noin kahden kilometrin päässä Oulun rautatieasemalta etelään. Seisake palveli pääasiassa lähialueen asukkaita sekä varikon henkilökuntaa.


title: Kiskotien seisake

text: Alun perin etelästä Ouluun johtanut Pohjanmaan rata ja Oulun–Kontiomäen rata kulkivat Oulun ja Nokelan välillä rinnakkain kaksiraiteisena rautatienä. Seisakkeen lakkautuksen jälkeen Nokelan raidejärjestelyjen myötä itäinen Kontiomäelle johtanut raide on purettu tarpeettomana ja huonokuntoisena.


title: Handley Page Victor

text: Handley Page Victor oli brittiläinen kylmän sodan aikainen pommikone. Sen ensilento tapahtui vuonna 1952 ja se esiteltiin huhtikuussa 1958. Koneen pääasiallinen käyttötapa olisi sodan aikana ollut kuljettaa ydinpommi syvälle vihollisen alueelle lentäen niin korkealla ja nopeasti että vihollisen hävittäjät eivät saavuttaisi sitä. Konetyyppi kuului Britannian ydinasepelotetta varten luomaan kolmen pommikonetyypin V-pommittajien sarjaan. Muut kaksi olivat Vickers Valiant sekä Avro Vulcan. Osa tämän tyypin lentokoneista käytti Rolls-Royce Conway -suihkumoottoreita.


title: Handley Page Victor

text: Ohjusteknologian myöhemmin kehittyessä ydinasepelote voitiin luoda ydinkärjin varustetuin pitkänkantaman ohjuksin jolloin ydinpommia kantavan lentokoneen merkitys väheni. Toisaalta nopeastikin lentävä lentokone kyettiin jo ampumaan ilmataisteluohjuksella alas. Royal Navyn saatua käyttöönsä Polaris-ohjukset, useat jäljellä olevat pommikoneet muutettiin ilmatankkauskoneiksi. Palveluksesta viimeinen Handley Page Victor jäi pois 1993. Vuonna 2007 oli jäljellä viisi koneyksilöä eri ilmailumuseoissa Englannissa.


title: The Capitol Albums, Volume 1

text: The Capitol Albums, Volume 1, on The Beatlesin kokoelma-albumi, joka sisältää yhtyeen musiikkia albumeilta "Meet The Beatles!", "The Beatles’ Second Album", "Something New" sekä "Beatles ’65.


title: The Capitol Albums, Volume 1

text: Kaikki kappaleet Lennon/McCartney jollei toisin ilmoitettu.


title: The Capitol Albums, Volume 1

text: Kaikki kappaleet eivät ole samalla levyllä.


title: Elisio

text: Elisio on yhden tai useamman äänteen jääminen pois sanasta. Pois jäävä äänne voi olla konsonantti tai vokaali tai kokonainen tavu tai tavuja. Äänteen jäädessä pois peräkkäiset sanat usein ääntyvät myös yhteen. Yleensä elisio on ilmiönä puhekieliseen ilmaisuun liittyvä tahaton ilmiö.


title: Elisio

text: Suomen kielessä elisio on yleinen ilmiö kieltosanojen ja olla-verbin yhteydessä.


title: Valentyna Ševtšenko

text: Valentyna Ševtšenko (, s. 2. lokakuuta 1975) on ukrainalainen maastohiihtäjä. Hän saavutti pronssia Liberecin 2009 MM-kilpailujen 30 kilometrin yhteislähtökilpailussa. Lisäksi hän oli viides Salt Lake Cityn 2002 olympialaisten 30 kilometrin hiihdossa sekä Liberecin MM-kilpailujen 10 kilometrillä ja yhdistelmäkilpailussa. MM-kilpailuissa hän sijoittui lisäksi kahdesti kuudenneksi. Kaikkiaan hän sijoittui arvokisoissa kymmenen parhaan joukkoon henkilökohtaisilla matkoilla kymmenen kertaa.


title: Valentyna Ševtšenko

text: Ševtšenko on voittanut neljä kertaa maastohiihdon maailmancupin osakilpailun: 10 kilometriä perinteisellä hiihtotavalla Kuusamossa marraskuussa 2003 ja Davosissa joulukuussa 2003, saman matkan vapaalla tyylillä Canmoressa tammikuussa 2008 sekä 30 kilometriä vapaalla hiihtotavalla Oslossa maaliskuussa 2008. Kaudella 2003–2004 hän voitti pitkien matkojen cupin ja sijoittui kokonaiskilpailussa kolmanneksi. Vuonna 2007 hän sijoittui kolmanneksi Tour de Skillä, ja seuraavana talvena hän oli neljäs.


title: Valentyna Ševtšenko

text: Ševtšenko lopetti uransa maastohiihtäjänä keväällä 2018.


title: Vince Boryla

text: Vincent Joseph ”Vince” Boryla (11. maaliskuuta 1927 East Chicago, Indiana – 27. maaliskuuta 2016) oli yhdysvaltalainen koripalloilija ja koripallovalmentaja.


title: Vince Boryla

text: Sukutaustaltaan puolalainen Boryla syntyi Indianan East Chicagossa ja valmistui vuonna 1944 East Chicago Washington High Schoolista. Hän pelasi yliopistotason koripalloa Notre Damen yliopistossa Indianassa ja Denverin yliopistossa Coloradossa.


title: Vince Boryla

text: Boryla kuului olympiakultaa Lontoossa 1948 voittaneeseen Yhdysvaltain maajoukkueen kokoonpanoon. Hän pelasi New York Knicksissä, jonka päävalmentajana hän myöhemmin toimi vuosina 1956–1958. ssa Boryla esiintyi vuonna 1951. Hän voitti työstään Denver Nuggetsissa kaudella 1984–1985 n palkinnon.


title: Vince Boryla

text: Boryla kuoli toipuessaan keuhkokuumeesta kotonaan 89-vuotiaana 27. maaliskuuta 2016. Hän oli viimeisiä elossa olleita olympiakultajoukkueensa jäseniä: tiettävästi vain Jackie Robinson oli elossa hänen kuolemansa jälkeen.


title: Bob Kurland

text: Robert Albert ”Bob” Kurland (23. joulukuuta 1924 Saint Louis, Missouri – 29. syyskuuta 2013 Sanibel, Florida) oli yhdysvaltalainen koripalloilija ja kaksinkertainen olympiavoittaja. Hän tuli tunnetuksi Oklahoma State Universityn joukkueesta, jossa hän pelasi lajiaan yliopistotasolla. Kurland oli ensimmäinen yli seitsemän jalan eli noin 210 senttimetrin (213 cm) pituinen koripalloilija.


title: Bob Kurland

text: Kurland voitti vuosina 1945 ja 1946 NCAA:n parhaan pelaajan palkinnon. Hän kuului Yhdysvaltain maajoukkueeseen, joka voitti olympiakultaa miesten koripallossa Lontoossa 1948 ja Helsingissä 1952. Lontoon olympialaisissa Kurland teki seitsemässä ottelussa yhteensä 63 pistettä, ja neljä vuotta myöhemmin Helsingissä seitsemässä ottelussa 69 pistettä. Saavutuksiensa myötä Kurlandista tuli ensimmäinen koripallon kaksinkertainen olympiavoittaja.


title: Bob Kurland

text: Kurland nimettiin Basketball Hall of Fameen vuonna 1961.


title: Bob Kurland

text: Kurland kuoli 29. syyskuuta 2013 kotonaan Sanibelissä, Floridassa. Hän oli kuollessaan 88-vuotias.


title: Ray Lumpp

text: Raymond George ”Ray” Lumpp (11. heinäkuuta 1923 Brooklyn, New York, New York – 16. tammikuuta 2015 Mineola, New York) oli yhdysvaltalainen koripalloilija. Hän kuului maajoukkueeseen, joka voitti miesten koripallon kultaa Lontoon kesäolympialaisissa 1948.


title: Ray Lumpp

text: Lumppin ammattilaisjoukkueita olivat 1940–1950-luvuilla New York Knicks, Indianapolis Jets ja Baltimore Bullets.


title: Riippa

text: Riippa voi tarkoittaa seuraavia:


title: Riipan rautatieasema

text: Riipan rautatieasema () on rautatieliikennepaikka Kokkolan kaupungin Riipan kylässä rataosalla . Liikennepaikka sijaitsee noin kymmenen kilometrin etäisyydellä Kälviän ja Kannuksen keskustaajamista. Liikennepaikka on miehittämätön junakohtauspaikka jota ohjataan kaukokäytöllä Seinäjoen rautatieasemalta käsin, eikä siellä ole kaupallista henkilö- tai tavaraliikennettä.


title: Riipan rautatieasema

text: Riipan asemarakennus on Bruno Granholmin suunnittelema vuonna 1903 valmistunut tyypin 5 platformskjul -pysäkkirakennus. Rakennuksessa oli alun perin avoin keskiosa, joka on laudoitettu umpeen vuonna 1946. Muutostöissä rakennus on myös menettänyt Granholmin asemille tyypilliset puuleikkauksensa ja sen ulkonäköä on pelkistetty. Asemarakennus on maalattu ja sen tiilikatto on uusittu kesällä 2004.


title: Riipan rautatieasema

text: Jokioisten Museorautatieyhdistys osti asemarakennuksen ja se oli tarkoitus siirtää Jokioisten Museorautatielle lokakuussa 2018. Siirto kuitenkin peruuntui paikallisen kotiseutuyhdistyksen valituksen takia. Kotiseutuyhdistys perui kuitenkin hakemuksensa pian sen tekemisen jälkeen välttääkseen enempää riitaa. Yhdistys linjasi, että se ei ollut tietoinen myynnistä. Kokkolan kaupunki hyväksyi lopulta aseman siirron edellyttämän purkuluvan ja ely-keskus katsoi vaarantamiskiellon aiheettomaksi. Aiemmin Liikennevirasto on linjannut rakennuksen olevan liian lähellä uutta kaksoisraidetta. Asemarakennus siirrettiin lavetilla 11.-12.12.2018 Humppilaan ja seuraavana päivänä se nostettiin takaisin kivijalalleen.


title: Lal Jayawardena

text: Lal Jayawardena (n. 1934–2004) oli srilankalainen taloustieteilijä ja diplomaatti. Hänellä oli useita merkittäviä toimia sekä kotimaassaan että ulkomailla. Jayawardena toimi YK:n WIDER-instituutin johtajana 1985–1993. Hän oli presidentin taloudellinen neuvonantaja, talousministeri ja suurlähettiläs useaan otteeseen.


title: Lal Jayawardena

text: Hän toimi myös Suomessa.


title: Väinö Kantele

text: Väinö Vilhelm Kantele (13. elokuuta 1882 Pori – 12. lokakuuta 1956 Helsinki) oli Suomen evankelis-luterilaisen kirkon pappi ja lähetystyöntekijä, joka toimi Kiinan Hunanissa Suomen Lähetysseuran palveluksessa kolmeen otteeseen yhteensä yli 20 vuotta.


title: Väinö Kantele

text: Kanteleen isä oli rehtori O. J. Kantele, aiemmin Cantell. Kantele kirjoitti ylioppilaaksi vuonna 1901 ja hänet vihittiin papiksi 1905. Ennen lähetystyöhön lähtöään hän työskenteli Helsingin Diakonissalaitoksella sekä vuodesta 1908 Pasilan esikaupungin pappina. Hän oli Pasilan ensimmäinen pappi ja rakennutti sinne puukirkon. Juuri Kanteleen aloitteesta Pasilassa nimettiin 1910-luvulta alkaen useita katuja Raamatun naisten mukaan. Väinö Kanteleen puoliso oli vuodesta 1913 sairaanhoitaja Signe Kantele, o.s. Heikinheimo (ent. Heikel). Silmälääkäri Liimi Annikki Kyrki (s. 1922), professori Jukka Kyrkin puoliso, oli heidän tyttärensä.


title: Väinö Kantele

text: Ensimmäiselle Kiinassa vietetylle kaudelleen Kantele lähti vuonna 1915 perheensä kanssa ja viipyi kahdeksan vuotta, siitä pääosan Tzelin lähetysasemalla Luoteis-Hunanissa. Palattuaan Suomeen 1923 hän oli kahdeksan vuotta Vanajan ja Jämsänkosken kirkkoherrana. Toinen Kiinan-kausi alkoi vuonna 1936 ja kesti kymmenen vuotta. Sen hän vietti kokonaisuudessaan Tsingšin (Jinshin) lähetysasemalla Pohjois-Hunanissa. Viimeinen kausi alkoi vuonna 1948, mutta se keskeytyi Mao Zedongin valtaannousun seurauksena vuonna 1951. Suomen Lähetysseura veti vuonna 1949 Kiinasta pois kaikki työntekijänsä paitsi Kanteleen ja Päivö Parviaisen, jotka jäivät omasta tahdostaan vielä jatkamaan työtään, tosin toisistaan tietämättä. Kantele poistui Kiinasta toiseksi viimeisenä suomalaisena lähetystyöntekijänä heinäkuussa 1951. Kanteleen siirtyminen Kiinasta Hongkongiin 26. heinäkuuta 1951 sai maailmalla suurta julkisuutta, kun hän sai kuvansa yhdysvaltalaisen "Life"-lehden elokuussa 1951 ilmestyneen numeron kanteen. "Lifen" julkaisemassa haastattelussa Kantele mainitsi, että viimeisessä vaiheessa ennen lähtöään Kiinasta hänen toimintansa rajoittui virren ”Jeesus mua rakastaa” laulamiseen yksinään huoneessaan, kunnes sekin kiellettiin. Viimeisinä kuukausinaan Länsi-Hunanin Yungshunissa sijainneella lähetysasemalla hänet olikin tunnettu ”laulavana evankelistana”. Päivö Parviainen poistui Kiinasta viimeisenä suomalaisena lähetyssaarnaajana vuoden 1953 lopulla.


title: Väinö Kantele

text: Kantele on suomentanut vuonna 1911 virren n:o 32 (”Me lapset pienet riennämme”), joka tunnetaan lasten jouluvirtenä.


title: Väinö Kantele

text: Vuonna 1977 Kanteleen mukaan nimettiin lyhyt "Väinö Kanteleen katu" Helsingin Länsi-Pasilassa.


title: Mevasseret Zion

text: Mevasseret Zion () on Jerusalemin lähiö ja kaupunki Israelissa, joka perustettiin vuonna 1951. Sen väkiluku oli 22 800 vuonna 2006.


title: Mevasseret Zion

text: Huhtikuussa 2003 kaupungista löydettiin arkeologisissa kaivauksissa hauta, joka ajoitettiin toisen temppelin kaudelle.


title: 4 Minutes

text: 4 Minutes on Madonnan ensimmäinen single hänen 11. studioalbumiltaan "Hard Candyltä". Kappaleella laulavat myös Justin Timberlake ja Timbaland. Single julkaistiin radiossa 17. maaliskuuta 2008.


title: 4 Minutes

text: Madonna ja Justin Timberlake laulavat kappaleessa maailman pelastamisesta neljässä minuutissa. Siinä puhutaan ympäristöasioista ja siitä, mitä niiden eteen pitäisi tehdä.


title: 4 Minutes

text: Musiikkivideo kuvattiin Lontoossa tammikuun 2008 lopussa, kuvaajina ranskalainen kaksikko Jonas & François. Ensiesityksensä se sai huhtikuun alussa.


title: 4 Minutes

text: ”4 Minutes” oli Madonnalle suuri maailmanlaajuinen hitti ja saavutti listoilla ykköspaikan 21 maassa . Singleä on myyty noin viisi miljoonaa digitaalista kappaletta.


title: Rick Aguilera

text: Richard Warren "Rick" Aguilera (s. 31. joulukuuta 1961) on yhdysvaltalainen baseballsyöttäjä. Hän pelasi ensimmäisen Major League -ottelunsa 23-vuotiaana 12. kesäkuuta 1985 ja viimeisensä 38-vuotiaana 6. syyskuuta 2000.


title: Rick Aguilera

text: Aguilera osallistui MLB:n All-Star-peleihin vuosina 1991, 1992 ja 1993.


title: Pohjois-Suomen elokuvakomissio

text: Pohjois-Suomen elokuvakomissio (NFFC, North Finland Film Commission) oli ennen osa POEM-säätiön toimintaa. Säätiön alasajon jälkeen toiminta siirtyi Business Oulun alle. Elokuvakomissio tarjoaa tuotantopalveluja kotimaisille ja kansainvälisille tuotannoille. Pohjois-Suomen elokuvakomissio palvelee kotimaisia ja kansainvälisiä tuotantoyhtiöitä tarjoamalla audiovisuaalisen alan tekijöille konsultaatiota, paikallista asiantuntemusta sekä luotettavia yhteistyöverkostoja Oulun läänissä.


title: John Braine

text: John Braine (13. huhtikuuta 1922, Bingley – 28. lokakuuta 1986, Lontoo) oli englantilainen kirjailija. Hänet tunnetaan parhaiten vuoden 1957 luokkanousua käsitelleestä esikoisromaanistaan "Tilaa huipulla", joka myös filmatisointiin vuonna 1959. Braine kuului Isossa-Britanniassa 1950-luvun lopulla vaikuttaneeseen "Nuoret vihaiset miehet" -kirjallisuusliikkeeseen.


title: Sura

text: Sura (, tšuvassiksi Сăр, "Săr", mariksi Шур, "Šur") on Volgaan laskeva joki Keski-Venäjällä. Sura on 841 kilometriä pitkä ja se soveltuu laivaliikenteelle 394 kilometrin matkalta alajuoksultaan. Se saa alkunsa Volgan ylängöltä Uljanovskin alueelta, josta se virtaa länteen Penzan alueelle. Siellä se kääntyy virtaamaan kohti pohjoista ja virtaa Mordvan ja Tšuvassian tasavaltojen läpi ja laskee Volgaan Nižni Novgorodin alueella.


title: Sura

text: Suraan laskevia jokia ovat Alatyr, Pjana, Uza, Šukša, Algaška, Barš, Bezdna, Inza, Kumaška ja Kirja.


title: Sura

text: Suran varrella sijaitsevista kaupungeista suurin on Penzan alueen keskus Penza. Muita pienempiä kaupunkeja ovat Tšuvassian alueella olevat Ulatăr, Śömörle ja Etörne. Joen suulla Nižni Novgorodin alueella sijaitsee Vasilsurskin taajama.


title: Pentti Salmenkivi

text: Dir. mus. Pentti Uolevi Salmenkivi (4. helmikuuta 1935 Kesälahti – 26. joulukuuta 2007 Viitasaari) oli ammatiltaan luokanopettaja. Hänen toiseksi ammatikseen voidaan kuitenkin mainita pianisti-urkuri, sillä musiikilla oli merkittävä osa hänen elämässään.


title: Pentti Salmenkivi

text: Kanttori-isä Reino Salmenkivi oli Pentin ensimmäinen pianon- ja urkujensoitonopettaja. Kun hän opiskeli opettajaksi Heinolassa, hänen soitonopettajanaan toimi diplomiurkuri Aimo Känkänen. Samoihin aikoihin alkoi myös Salmenkiven säestystoiminta. Aloitettuaan Viitasaarella Jurvansalo-Soliskylän ala-asteella johtajaopettajan tehtävät hän harjoitti pianonsoittoaan Jyväskylässä pianotaiteilijoiden Timo Mäkisen ja Dmitry Hintzen yksityisoppilaana. Opettajantyön ohella hän soitti niin piano- kuin urkusäestyksiäkin sadoissa eri konserteissa kotimaassa ja ulkomailla. Hän säesti muiden muassa Jorma Hynnistä, Taru Valjakkaa, Margareta Haverista, Mauno Kuusistoa, Sulo Saaritsia, Aulis Tuimalaa ja Kalle Kinnusta. Ulkomaan säestysmatkat suuntautuivat Kanadaan, Saksaan, Neuvostoliittoon, Viroon, Ruotsiin ja Norjaan. Salmenkivi toimi vuosia myös Viitasaaren alueen musiikkiopistossa pianonsoitonopettajana.


title: Tatum McCann

text: Tatum Danielle McCann (s. 19. maaliskuuta 1999) on yhdysvaltalainen näyttelijä. Hän syntyi Kalifornian Riversidessa ja aloitti uransa televisiomainoksissa.


title: Tatum McCann

text: McCannin läpimurto oli esiintyminen 5-vuotiaan Samantha Newmanin roolissa elokuvassa "Klik!" (2006). Hän oli kuitenkin jo vuonna 2004 vieraillut televisiosarjassa "NYPD Blue", ja vuonna 2006 hän vieraili "Kovan onnen kundissa".


title: Tatum McCann

text: McCann on vanhempiensa neljästä lapsesta nuorin. Hänen sisarustensa nimet ovat Jenna, Hailey ja Riley.


title: Bailee Madison

text: Bailee Madison (s. 15. lokakuuta 1999, Fort Lauderdale, Florida) on yhdysvaltalainen näyttelijä. Hän tuli tunnetuksi rooleistaan elokuvissa "Lonely Hearts Killers" (2006) ja "Silta salaiseen maahan" (2007), mutta on esiintynyt myös muissa elokuvissa ja televisiossa, kuten "Waverly Placen velhot"-, "Olipa kerran-" ja "Good Witch" -sarjassa sekä elokuvissa "Älä pelkää pimeää" (2010) ja "Just Go With It" (2011).


title: Bailee Madison

text: Madison syntyi Floridan Fort Lauderdalessa perheensä seitsemästä lapsesta nuorimpana. Myös hänen isosiskonsa Kaitlin Riley on näyttelijä.


title: Bailee Madison

text: Madison esiintyi ensimmäisen kerran toimistotarvikeyritys "Office Depotin" mainoksessa alle vuoden ikäisenä.


title: Hisense

text: Hisense on kiinalainen elektroniikkavalmistaja. Yhtiö perustettiin vuonna 1969. Valmistajan tuotteita ovat muun muassa taulutelevisiot ja matkapuhelimet.


title: Luettelo Pelle Miljoonan kappaleista

text: Tämä on luettelo Pelle Miljoonan levyttämistä kappaleista aakkosjärjestyksessä.


title: Nielurisa

text: Nielurisa () on parillinen risa nielun etuosassa kitakaarien välissä. Nielurisat koostuvat imukudoksesta ja ovat siten osa elimistön immunologista puolustusjärjestelmää.


title: Nielurisa

text: Nielurisoihin voi muodostua vaaleita, pahanhajuisia paakkuja eli proppuja, jotka ovat syntyneet kovettuneista tai kalkkeutuneista bakteereista ja kuolleista soluista. Nielurisat voivat myös tulehtua; streptokokkibakteerin aiheuttamaa nielurisatulehdusta eli tonsilliittia kutsutaan yleiskielessä angiinaksi. Toistuvien tulehdusten tai muun lääketieteellisen syyn vuoksi nielurisat voidaan poistaa leikkauksessa.


title: Insar (joki)

text: Insar () on 168 kilometriä pitkä joki Mordvan tasavallassa Venäjällä. Se saa alkunsa Mordvan eteläosasta, josta se virtaa koilliseen kohti tasavallan pääkaupunkia Saranskia, jota ennen se kääntyy virtaamaan kohti pohjoista. Insar laskee Alatyriin tasavallan pohjoisosassa.


title: Insar (joki)

text: Insarin varrella sijaitsevat Insarin, Saranskin ja Ruzajevkan kaupungit Mordvan keskiosassa. Insariin laskevia jokia ovat Issa ja Saranka.


title: Nokia 7900

text: Nokia 7900 Prism on Nokian vuonna 2007 julkaisema design-puhelin. Se esiteltiin elokuussa ja markkinoilla puhelin oli vuoden 2007 marraskuussa. Puhelimella on myös sisarpuhelin Nokia 7500 Prism. Puhelimessa on kahden megapikselin kamera ja yhden gigatavun suuruinen sisäinen muisti.


title: Radio Etelän ääni

text: Radio Etelän ääni oli Keravalla toiminut suomalainen paikallisradioasema. Asema aloitti toimintansa 31. tammikuuta vuonna 1988 taajuudella 88,7 MHz. Keinukalliolla sijainneen lähettimen teho oli 50 wattia. Toimitilat sijaitsivat Keravan kävelykadun varrella. Aseman toiminta päättyi konkurssiin lokakuussa 1993.


title: Radio Etelän ääni

text: Myöhemmin samalla taajuudella toimi Radio Kymppi.


title: Kaietur

text: Kaietur eli Kaieteur on alue Etelä-Amerikassa Guyanan ja Venezuelan rajalla. Siellä sijaitsee 226 metriä korkea vesiputous ja sitä ympäröivä kansallispuisto.


title: Kaietur

text: Kaieteur on Guyanan tärkeimiä matkailukohteita. Vesiputouksen korkeus on noin neljä kertaa Niagaran putouksen korkeus, ja putouksessa ryöppyävä vesimäärä maailman suurimpia.


title: Ali Birra

text: Ali Birra (s. 1950, Dire Dawa, Etiopia) on oromo-kansaan kuuluva laulaja, säveltäjä, runoilija ja kansallismielinen. Hän syntyi Dire Dawassa, Etiopiassa perheensä ainoana lapsena. Nykyisin Ali Birra asuu Torontossa, Kanadassa.


title: Ali Birra

text: Ali Birra liittyi teini-ikäisenä Afran Qallo-nimiseen kulttuuriryhmään, jonka työskenteli epävirallisesti oromo-musiikin ja -kulttuurin edistämiseksi. Haile Selassien hallinto kielsi ryhmän toiminnan vuonna 1965 ja pidätti joitakin ryhmän jäseniä. Ali Birra vältti pidätykset ja muutti Addis Abebaan. Addis Abebassa hän jatkoi muusikon uraansa menestyksellisesti. Vuonna 1971 hän julkaisi ensimmäisen levynsä, joka samalla oli ensimmäinen julkaistu levy oromo-musiikkia.


title: Ali Birra

text: 1980-luvulla Ali Birra muutti aviopuolisonsa mukana ensin Saudi-Arabiaan ja vuotta myöhemmin Ruotsiin, sekä sieltä edelleen Yhdysvaltoihin, jossa on jatkanut toimimistaan muusikkona, sekä julkaissut useita levyjä.


title: Kristian Ghedina

text: Kristian Ghedina (s. 20. marraskuuta 1969 Cortina d’Ampezzo, Italia) on italialainen uransa lopettanut alppihiihtäjä. Nykyään hän kilpailee autourheilussa. Alppihiihtäjänä hän oli erikoistunut syöksylaskuun.


title: Kristian Ghedina

text: Ghedina opiskeli Innsbruckissa ja kilpaili ensimmäisen kerran alppihiihdon maailmancupissa vuonna 1989. Seuraavana vuonna hän voitti kaksi syöksylaskun osakilpailua. Vuoden 1991 alppihiihdon maailmanmestaruuskilpailuissa hän sijoittui hopealle alppiyhdistetyssä. Vuonna 1992 hän loukkaantui vakavasti ja palasi huipulle vasta vuonna 1995. Hän voitti hopeaa vuoden 1996 maailmanmestaruuskilpailuissa syöksylaskussa ja pronssia vuonna 1997.


title: Kristian Ghedina

text: Hän lopetti alppihiihtouransa vuonna 2006 ja kilpailee tällä hetkellä Italian Superturismo Championship -sarjassa ja F3000 International Masters -sarjassa.


title: Mokša (joki)

text: Mokša (, mokšaksi Юв, "Jov") on Okaan laskeva, 656 kilometriä pitkä joki Keski-Venäjällä. Joen valuma-alue kattaa 51 000 neliökilometriä.


title: Mokša (joki)

text: Joki saa alkunsa Penzan alueelta, josta se virtaa Mordvan tasavallan, Nižni Novgorodin alueen läpi ja laskee Okaan Rjazanin alueella. Mokšaan laskevia jokia ovat Sivil, Satis, Ermiš, Vad ja Tsna. Joen varrella ovat mordvalaiset Temnikovin ja Krasnoslobodskin kaupungit.


title: Puurijärvi

text: Puurijärvi on Satakunnassa Kokemäellä ja Huittisissa järvi, joka kuuluu Kokemäenjoen vesistön "Kauvatsanjoen ala-osan alueeseen". Järven vanhoja nimiä historiallisissa asiakirjoissa ovat olleet "Jalamus" ja "Ahwenus". Alue on tärkeä osa Puurijärven ja Isosuon kansallispuistoa. Järveen laskee suurehko Sääksjärvi Kauvatsanjoen kautta. Järvi laskee Ala-Kauvatsan joen kautta Kokemäenjokeen.


title: Puurijärvi

text: Puurijärvi on matala, umpeenkasvava ja rehevä lintujärvi. Järven suurin syvyys alle metrin. Keskisyvyys on vain 0,5 metriä, ja tilavuus on 2,4 miljoonaa kuutiometriä. Rantaviivaa on 14 kilometriä. Järvellä on yksi saari, Kirrinkallio. Järven korkeuserot ovat pienet, sillä se sijaitsee 42,5 - 43 metriä merenpinnan yläpuolella. Pinta-ala on noin 440 hehtaaria, rantaluhdat mukaan laskien 525 hehtaaria. Keskiveden aikaan järven pinta-ala on vähemmän kuin 400 hehtaaria. Paitsi aivan kasvukauden alussa, järvi on lähes kauttaaltaan yhtenäisen ilmaversoiskasvillisuuden peittämä. Maisemaa hallitsevat järvikaisla, järviruoko, järvikorte ja erilaiset sarat. Pohjoispäässä umpeenkasvusta ja soistumisesta viestivät runsaat raatekasvustot. Rannoilla on luhtaniittyjä ja kosteita pensaikkomaita.


title: Puurijärvi

text: Puurijärvellä pesii eurooppalaisittainkin arvokkaita lajeja, kuten kaulushaikara, ruskosuohaukka, luhtahuitti, kurki ja mustatiira. Järvellä pesii myös muutama kymmenen paria pikkulokkeja, jonka Euroopan pesimäkannasta 30 - 45 % on arvioitu pesivän Suomessa. Puurijärvi on myös tärkeä muutonaikainen levähdys- ja ruokailualue, joka on rauhoitettu kokonaan metsästykseltä. Arvokkaan linnuston lisäksi järven ympäristössä esiintyy myös uhanalaisia nisäkäslajeja, esimerkiksi saukko ja liito-orava.


title: Puurijärvi

text: Puurijärvi kuuluu Puurijärvi-Isosuon kansallispuistoon, joka perustettiin 1993. Nykyään paikalla on Natura-alue, josta kansallispuisto muodostaa pääosan. Kansallispuistossa on merkittyjä polkuja ja Puurijärven rannalla on lintutorni.


title: Puurijärvi

text: Puurijärven tilaa ollaan kohentamassa Kokemäenjoki-LIFE hankkeen myötä. Järveä on talvina 2008 - 2009 ruopattu laajasti ja kesällä 2010 rakennettiin leveä pato, jonka tehtävänä on nostaa järven pintaa. Tarkoituksena on säilyttää Puurijärvi lintujärvenä ja estää järven lopullinen umpeenkasvu. Samalla Puurijärven pohjoispäähän Haronmäkeen tehdään yksi lintutorni ja järven eteläpäähän padon viereen toinen torni lisää. Vanhan Kärjenkallion tornin ja eteläisen tornin väliin rakennetaan polku.


title: Puurijärvi

text: Puurijärvi on syntynyt kivikaudella, kun merenpinta aleni maankohoamisen seurauksena niin alas, että yhteys Kankaantaustan kautta umpeutui. Tällöin kaikki Kokemäenjoen vedet johtuivat pohjoiseen ja purkautuivat Kynsikankaan kautta mereen. Aluksi Huittisten aukea oli suuri ruohikkoinen järvi, mutta maankohoamisen ja joen kulutuksen takia syntyi uomia, jotka halkoivat laajaa luhta-aluetta. Uomien tulviminen keväisin irrotti ja kasasi heinikkoa ja kaislaa äyräiden päälle. Kasautuneiden ruovikkojen taakse jäi seisomaan vettä, joka oli pääsyynä soiden kehittymiseen. Nykyiset soidensuojelualueet muodostuvat kohosoista, joiden korkeus on useita metrejä ympäristöään ylempänä. Suot ovat olleet osaltaan erottamassa Puurijärveä Kokemäenjoen laakeasta laaksosta ja muotoilemassa järviallasta. Puurijärvi rajoittuu nyt Korkeasuohon.


title: Puurijärvi

text: Puurijärven ja Kauvatsajoen ympäristön asukkaat kannattivat Puurijärven pinnan alentamista perustellen sitä tulvien suojelulla ja viljelyyn sopivan lisämaan hankkimisella. Ensimmäiset perkaukset, jotka alkoivat vaikuttaa Puurijärven pintaan, tehtiin Kokemäenjoen keskiosalla jo vuonna 1737 , joka aloitettiin kivisten koskien perkaamisella.


title: Puurijärvi

text: Puurijärvi oli vielä 1700 -luvulla kirkasvetinen ja kovapohjainen järvi, mutta seuraavalla vuosisadalla sen ympäristössä tehdyt soiden ojitukset ja koskien perkaukset aiheuttivat järven pinnan laskemisen.. Itse Puurijärven perkaus aloitettiin 1826. Tavoitteena oli taas saada lisää peltoalaa, mikä onnistuikin järvien rannoilta. Veden aleneminen jäi kuitenkin Kokemäenjoen ja Ala-Kauvatsanjoen vedenpinnan tasolle. Vuosina 1868 - 1874 Kokemäenjoella tehdyillä perkaustöillä vaikutettiin taas Puurijärven pintaan.


title: Puurijärvi

text: Järvi ruohottui ja siitä tuli hiljalleen lintujen suosima kosteikko. Huittislaisen Rolf Palmgrenin vuonna 1915 julkaisema selostus Huittisen järvien lintuarvoista on ylistävä. Ruohottuminen vaikeutti kuitenkin Puurijärvellä Lauttayhdistyksen harjoittamaa tukinuittoa. Yhdistys saikin luvan rakentaa padon järven luusuaan 1909 - 1914. Puurijärven tila säilyi melko vakaana 1970- luvulle saakka.


title: Puuhiomo

text: Puuhiomo on teollisuuslaitos, jossa puuta mekaanisesti hiomalla tuotetaan paperinvalmistuksessa käytettävää mekaanista puumassaa eli hioketta. Aiemmin puuhiomot toimivat usein omina erillisinä laitoksinaan ja puumassa kuljetettiin paperitehtaisiin junalla tai laivalla. Puumassan laatuvaatimusten noustua ovat puuhiomot siirtyneet toimimaan osana paperitehtaita. Usein puhutaan paperitehtaan massaosastosta, josta puuhioke pumpataan suoraan paperikoneelle putkia pitkin. Puuhioketta ei pidä sekoittaa kemiallisesti valmistettuun puumassaan eli selluun. Hiokkeita ovat PGW (Pressure Groundwood) eli painehioke ja SGW (Stone Groundwood) eli hioke. Lisäksi mekaanista puumassaa valmistetaan myös hiertämällä. Hierteitä ovat TMP (Thermomechanical pulp) eli kuumahierre ja CTMP (Chemithermomechanical pulp) eli kemikuumahierre. TMP:n valmistuksessa hake on ennen kuidutusta esikäsitelty höyryllä ja CTMP:n valmistuksessa lisäksi myös kemikaaleilla.


title: Puuhiomo

text: Saksalainen kutomomestari Friedrich Gottlob Keller kehitti vuonna 1844 menetelmän jolla vedessä pyörivällä hiomakivellä jauhettiin puusta massaa joka soveltui lumppumassaan sekotettuna paperin valmistuksen. Paperin kysyntä oli kasvanut voimakkaasti 1800-luvun alkupuolella eikä perinteistä paperin raaka-ainetta lumppuja ollut enää riittävästi saatavilla. Talousvaikeuksiin joutunut Keller myi mentelmänsä vuonna 1846 Heidrich Voelterille joka jatkoi hiomakoneen kehittämistä. Voelter esitteli kehittelyn tuloksena syntyneen teolliseen tuotantoon soveltuneen hiomakoneen Pariisin maailmannäyttelyssä vuonna 1867.


title: Puuhiomo

text: Seuraavassa on kuvattu ensimmäisten - 1900-luvun alkupuolen - puuhiomoiden tuotantoprosessi yksinkertaistettuna.


title: Puuhiomo

text: Hiomot sijaitsivat yleensä koskien yhteydessä hiomakoneiden voimansaannin vuoksi. Paperipuut tulivat hiomoille yleensä uittamalla, koska muutakaan kuljetusmuotoa ei ollut. Sen jälkeen ne katkaistiin hiomakoneiden kitoihin sopiviksi. Tämän jälkeen puut kuorittiin kuorimarummussa tai aiemmin käsin.


title: Puuhiomo

text: Kuorimon jälkeen puupöllit siirtyivät hiomakoneille. Hiomakoneet toimivat aluksi suoralla vesivoimalla, mutta myöhemmin sähköllä. Myös höyrykonetta käytettiin joissakin tapauksissa.


title: Puuhiomo

text: Hiomakoneen jälkeen olevassa seulassa massasta erotettiin suuremmat tikut ja lajittelijat erottelivat loput. Tämän jälkeen massa siirtyi saottajiin. Saottajissa massasta erotettiin vesi, ja massa jäi veden pinnalle. Lopuksi hioke kuivattiin yleensä Kamyr-kokoojakoneessa suuriksi levyiksi.


title: Puuhiomo

text: Tämän jälkeen isot levyt leikattiin pienemmiksi levyiksi, pinottiin ja puristettiin verkkojen avulla. Tämän jälkeen verkot poistettiin ja levyt ladottiin paaleiksi. Hiokkeen kuivuus oli noin 60 %. Massaan lisättiin erilaisia myrkkyjä pilaantumisen estämiseksi. Massan pilaantuminen oli suuri ongelma puuhiomoiden toiminnassa. Tämän vuoksi hiomot toimivat nykyään osana paperitehtaita. Kuivaamisen jälkeen hiokepaalit siirrettiin varastoon kapearaiteisella käsin työnnettävällä vaunulla. Lisäksi eri vaiheiden välillä saattoi olla varastointivaiheita tarpeen mukaan.


title: Puuhiomo

text: Suomessa on toiminut useita puuhiomoita ja massatehtaita. Aluksi hiomot toimivat erillään ja sittemmin osana paperi- tai kartonkitehdasta. Uusimpia massatehtaita ovat BCTMP-kemihierretehtaat.


title: Gibson Thunderbird

text: Gibson Thunderbird on Gibson Firebird -kitarasta muokattu bassokitara. Thunderbird- ja Blackbird-nimisiä malleja valmistaa myös Gibsonin tytäryhtiö Epiphone.


title: Gibson Thunderbird

text: Gibson Thunderbirdin valmistus on aloitettu 1963. Bassokitaran muotoilu on yhdysvaltalaisen automuotoilijana paremmin tunnetun Raymond H. Dietrichin käsialaa. Gibsonin mallistosta tuotannossa ovat Gibson Thunderbird IV ja Gibson Nikki Sixx Signature Thunderbird IV.


title: Gibson Thunderbird

text: Thunderbirdit tunnetaan tanakasta, keskiäänipainotteisesta soundista, jota rock- ja metallimuusikot ovat suosineet. Soundin takana ovat muun muassa mahonkirunko, kerrostettu mahonkinen ja pähkinäpuinen kaula, keraamiset humbucker-mikrofonit ja "kaula läpi rungon" -rakenne. Thunderbirdin mensuuri on 34 tuumaa. Vuosina 2011–2012 Gibson valmisti rajoitetun 400 kappaleen Thunderbird-erikoismallin 30,5 tuuman mensuurilla .


title: Gibson Thunderbird

text: Thunderbirdin edullisemmassa Studio-versiossa on liimakaula ja siitä puuttuvat otelaudan reunalistat. Tämä ei kuitenkaan vaikuta kovin paljon basson sointiin, vaan lähinnä sen ulkonäköön. Studion valitsevat yleensä heavy metal -tyylistä musiikkia soittavat, ja Thunderbird IV:n enemmän kevyttä linjaa soittavat, muun muassa jazz- ja blues-basistit.


title: Gibson Thunderbird

text: Tunnettuja Thunderbirdin soittajia: John Entwistle (The Who), Pete Overend Watts (Mott The Hoople), Jared Followill (Kings Of Leon), Shavo Odadjian (System Of A Dawn), Kim Gordon (Sonic Youth), Jimmy Bain (Rainbow & Dio) Sami Yaffa (Hanoi Rocks), Mige Amour (HIM), Nikki Sixx (Mötley Crue), Twiggy Ramirez (Marilyn Manson), Jackie Fox (The Runaways), Krist Novoselic (Nirvana), Nikki Monninger (Silversun Pickups), Leon Wilkeson (Lynyrd Skynyrd), Andy Christell (Hanoi Rocks), Frankie Poullain (The Darkness), Martin Turner (Wishbone Ash), Pete Way (UFO), Alvin Gibbs (UK Subs), Tom Hamilton (Aerosmith), Sami Kohtamäki (Klamydia).


title: Kaifeng

text: Kaifeng (, pinyin: Kāifēng Shì) on prefektuuritason kaupunki Kiinan Henanin maakunnan itä-keskellä. Kaupungin keskusta sijaitsee linnuntietä noin 65 kilometriä maakunnan pääkaupunki Zhengzhousta itään. Kaupungin väkiluku on 4,7 miljoonaa (2010) ja pinta-ala 6 247 neliökilometriä.


title: Kaifeng

text: Historiallisesti kaupunki on tunnettu nimillä mm. "Daliang", "Bianliang", "Bianzhou", "Nanjing", "Dongjing" ja "Bianjing". Merkki "Bian" () on ollut esiintynyt usein, joten nykyään se on kaupungin virallinen lyhennenimi.


title: Kaifeng

text: Kevättä ja syksyä -kaudella (770 eaa.– 476 eaa.) eräs kuningas rakennutti uuden kaupungin ja antoi sille nimeksi "Qifeng" (， "laajentaa/avata", "raja"). Myöhemmin sana "qi" muutettiin synonyymisanaksi "kai" erään keisarin nimen takia.


title: Kaifeng

text: Se on yksi muinaisen Kiinan pääkaupungeista, josta Kiinaa hallittiin Pohjoisen Song-dunastian aikana vuosina 960–1127. Kaifengin kulta-aikaa oli toisen vuosituhannen ensimmäinen vuosisata; sen arvellaan olleen maailman suurin kaupunki vuosina 1013–1127.


title: Kaifeng

text: Prefektuuri rajoittuu pohjoisessa Xinxiangin ja Hezen, idässä Shangqiun, lännessä Zhoukoun ja Xuchangin, sekä lännessä Zhengzhoun prefektuuritason kaupunkeihin..


title: Kaifeng

text: Kaifeng sijaitsee Keltaisenjoen etelärannalla. Joen tulvat ovat tuhonneet kaupunkia useita kertoja vuosisatojen varrella.


title: Kaifeng

text: Piirikuntatasolla kaupunki jakautuu 11 osaan (asukasluvut vuonna 2010):


title: Kaifeng

text: Lankaon piirikunta on vuodesta 2014 alkaen maakunnan suorassa ohjauksessa ja on vain muodollisesti osaa Kaifengia.


title: Kaifeng

text: Kaupungin vanhin maamerkki on 55 metriä korkea Rautapagodi vuodelta 1049.


title: Peter Mark Richman

text: Peter Mark Richman (s. 16. huhtikuuta 1927) on yhdysvaltalainen näyttelijä. Hän syntyi juutalaiseen perheeseen Pennsylvanian pääkaupungissa Philadelphiassa.


title: Peter Mark Richman

text: Richman on esiintynyt muiden muassa elokuvissa "Onnellisen laakson kansa" (1956), "The Murder Men" (1961), "The Crimebusters" (1961), "Friday the 13th. Part VIII – Jason Manhattanilla" (1989) ja "Mies ja alaston ase 2½" (1991). Hänellä on ollut rooleja myös televisiosarjoissa (Dynastiassa) sekä vakituisessa osassa että vierailevana esiintyjänä, esimerkkinä "".


title: Peter Mark Richman

text: Richman on keskittynyt myös maalaamiseen ja kirjoittamiseen.


title: Sääksjärvi

text: Sääksjärvi voi tarkoittaa seuraavia:


title: Sääksjärvi (Lempäälä)

text: Sääksjärvi on lähiöalue Lempäälän kunnan pohjoisosassa samannimisen järven läheisyydessä lähellä Tampereen ja Pirkkalan rajoja. Lähiö on nimetty järven mukaan. Varsinaisen lähiöalueen länsipuolella sijaitsee Sipilän osa-alue, joka myös luetaan Sääksjärveen. Sääksjärven naapurina pohjoisessa Tampereen puolella on Multisillan kaupunginosa.


title: Sääksjärvi (Lempäälä)

text: Sääksjärvellä on monipuolinen asuntokanta pari- ja omakotitaloista kerrostaloihin. Sääksjärvelle rakennetaan jatkuvasti lisää asuntoja, asukkaita on tällä hetkellä yli 4 000.


title: Sääksjärvi (Lempäälä)

text: Sääksjärvellä sijaitsee Suomen suurimpiin kuuluva kaikki vuosiluokat esikoulusta yhdeksänteen luokkaan kattava peruskoulu, Sääksjärven koulu. Muita palveluja ovat muun muassa kirjasto, ruokakauppa S-market, apteekki, pizzeria, pubi, parturi-kampaamo ja PetNap.


title: Sääksjärvi (Lempäälä)

text: Dammenbergin makeistehdas ja Robit Rocktoolsin konepajayritys toimivat Sääksjärvellä. Vuoden 2003 loppuun saakka Sääksjärvellä sijaitsi puolustusvoimien varikkoyksikkö Sääksjärven varikko-osasto (SääksjVko-os/PvMatL). Se toimi vuoden 1992 loppuun nimellä Sääksjärven Asevarikko (SääksjAseV).


title: Sääksjärvi (Lempäälä)

text: Sääksjärven ja viereisen Höytämön asuinalueen välistä kulkee Helsinki–Tampere-moottoritie. Vanha Helsinki–Tampere-valtatie, nykyinen seututie 130, kulkee Sääksjärven lähiön läpi. Sääksjärven kautta kulkee myös Riihimäen ja Tampereen välinen rautatie, jolle perustettiin Sääksjärven liikennepaikka (lyhenne Sj) vuonna 1915. Henkilöliikenne asemalla lakkautettiin vuonna 1988.


title: Ikkeläjärvi (järvi)

text: Ikkeläjärvi on Kauhajoen itäosassa, Ikkeläjärven kylässä sijaitseva matala järvi. Suurin syvyys on 1,5 metriä. Pinta-alaa järvellä on 354 hehtaaria ja valuma-alue on kooltaan 5 500 hehtaaria. Järvi on Kyrönjoen valuma-alueen kolmanneksi suurin järvi. Ikkeläjärven tilavuus on 3,5 miljoonaa m³. Ikkeläjärvi kuuluu Kyrönjoen vesistöalueeseen, ja sen laskujoki on Ikkelänjoki.


title: Ikkeläjärvi (järvi)

text: Aikoinaan järvi aiottiin kuivata ja sitä on myös joiltain osin pengerretty. Kesävesipinnan korkeuden säätelemistä varten järveen on rakennettu lisäksi pohjapato. Ikkeläjärven rannoilla oli vuonna 2003 noin 60 kesämökkiä. Järvi lukeutuu Kauhajoen parhaimpiin vesilintualueisiin.


title: Ikkeläjärvi (järvi)

text: Ikkeläjärvessä on muutamia saaria, joista suurimmat ovat Rakkaussaari järven pohjoisosassa sekä Pajusaari ja Klipusaari eteläosassa.


title: Erkki Kairamo

text: Erkki Aulis Kairamo (25. heinäkuuta 1936 – 25. heinäkuuta 1994) oli suomalainen arkkitehti. Hän kehitti 1900-luvun alun modernismia edelleen ja käytti herkkiä materiaalirinnastuksia. Kairamo valmistui Teknillisestä korkeakoulusta arkkitehdiksi vuonna 1963. Hänellä oli Kristian Gullichsenin ja Timo Vormalan kanssa yhteinen toimisto Arkkitehdit ky vuosina 1969–1997.


title: Erkki Kairamo

text: Kairamo sai Arkkitehtuurin valtionpalkinnon vuonna 1978 ja teräsrakentamisen vuosipalkinnon vuonna 1984.


title: Sääksjärvi (Nurmijärvi)

text: Sääksjärvi on noin 260 hehtaarin järvi, joka sijaitsee Nurmijärven ja Hyvinkään rajalla lähellä Nurmijärven Röykän taajamaa Salpausselän harjanteella olevassa harjukuopassa. Sääksjärvi on laskuojaton pohjavesijärvi, ja sen vesi vaihtuu maaperän kautta. Järvi on syvyyssuhteiltaan laakea: suurin osa pohjan pinta-alasta on neljä metriä syvyyskäyrän sisäpuolella. Järven syvin kohta on noin kahdeksan metrin syvyydessä. Sääksjärven vesi on suhteellisen puhdasta, ja järvessä on hyvä happitilanne, koska vesi sisältää vain vähän happea kuluttavia aineksia. Järven pH on 6–7. Järviveden puskurointikykyä ilmaiseva alkaliteetti on hyvin alhainen. Sääksjärvi on Suomen suurin lähdepohjainen järvi sekä yksi suurimmista lähteistä.


title: Sääksjärvi (Nurmijärvi)

text: Sääksjärven rannalla sijaitsevat muun muassa Nummelan parantola, Kiljavan sairaala ja Kiljavan opisto.


title: Pagan Records

text: Pagan Records on itsenäinen puolalainen extreme metal -levy-yhtiö. Heidän yhtyeluetteloonsa kuuluvat muun muassa Azarath, Behemoth, Christ Agony, Mortiis ja muita black metal -yhtyeitä.


title: 7 World Trade Center

text: 7 World Trade Center tai WTC 7 (myös Seven World Trade Center) on New Yorkissa sijaitseva toimistorakennus. WTC 7 on osa New Yorkin uutta World Trade Center -aluetta. Ensimmäinen WTC 7 oli teräsrunkoinen 47-kerroksinen rakennus, joka valmistui maaliskuussa 1987.


title: 7 World Trade Center

text: Rakennuksessa pitivät toimistoaan muun muassa CIA, Yhdysvaltain puolustusministeriö, rahoitustarkastus ja verovirasto. Rakennus sijaitsi noin 110 metrin päässä syyskuun 11. päivän iskuissa tuhoutuneista kaksoistorneista. Marraskuussa 2008 NIST julkaisi raporttinsa, jonka mukaan rakennus tuhoutui tulipaloista alkunsa saaneesta ketjureaktiosta, joka johti rakennuksen sortumiseen.


title: 7 World Trade Center

text: 11. syyskuuta 2001 WTC-rakennuksista sortui kokonaan kolme: WTC 7, WTC 1 ja WTC 2, joista kahteen jälkimmäiseen osui lentokone. Samalla myös WTC 3 vaurioitui pahoin, kun sortuneet pilvenpiirtäjät kaatuivat rakennuksen päälle, ja WTC 6:ssa roihusi tulipalo. Nämä rakennukset eivät kuitenkaan romahtaneet täysin.


title: 7 World Trade Center

text: Tuhoutuneen WTC 7 -tornin tilalle valmistui uusi WTC 7 vuonna 2006. Rakennuksen on suunnitellut yhdysvaltalainen arkkitehtitoimisto Skidmore, Owings and Merrill.


title: Valerie Brisco-Hooks

text: Valerie Brisco-Hooks (s. 6. heinäkuuta 1960 Greenwood, Mississippi) on yhdysvaltalainen entinen pikajuoksija ja olympiavoittaja. Hän voitti kolme olympiakultaa vuoden 1984 kesäolympialaisissa Los Angelesissa 200 metrillä, 400 metrillä ja pitkässä viestissä. Brisco-Hooks oli myös mukana Rooman yleisurheilun MM-kisoissa pronssia voittaneessa ja vuoden 1988 kesäolympialaisissa Soulissa hopealle sijoittuneessa pitkän viestin joukkueessa. Hän sijoittui lisäksi Soulissa neljänneksi 400 metrillä. Brisco-Hooks oli ensimmäinen samoissa olympiakisoissa sekä 200 metrin että 400 metrin voittanut juoksija.


title: Bulbulit

text: Bulbulit (Pycnonotidae) on pienikokoisten varpuslintujen heimo. Ne esiintyvät luonnonvaraisina pääosin Afrikan ja Aasian trooppisilla alueilla. Bulbulit syövät pääasiassa hedelmiä. Niiden väritys vaihtelee suuresti: jotkin bulbulit ovat värikkäitä, mutta suuri osa on tavallisen ruskean tai mustan värisiä. Bulbulit elävät pääasiassa puiden latvojen tuntumassa, joskin jotkin lajit elävät alempana. Bulbulit munivat pesäänsä noin viisi violetin ja vaaleanpunaisen väristä munaa, joita naaras hautoo yksin.


title: Bulbulit

text: Bulbuleihin kuuluu 29 sukua ja 128 lajia.


title: Toyohiko Kagawa

text: Toyohiko Kagawa (, 1888–1960) oli japanilainen pasifisti ja kristitty aktivisti. Hänelle ehdotettiin Nobelin rauhanpalkintoa vuonna 1955.


title: Toyohiko Kagawa

text: Kagawa jäi nuorena orvoksi, kasvoi amerikkalaisten lähetyssaarnaajien hoivissa ja kääntyi kristinuskoon. Hän opiskeli Japanissa kristillisessä opistossa ja Yhdysvalloissa. Hän pyrki edistämään maailmanrauhaa ja ihmisten tasa-arvoa, esimerkiksi naisten äänioikeutta.


title: Toyohiko Kagawa

text: Kagawa kirjoitti yli 150 kirjaa, joista on suomeksi käännetty "Maahan pudonnut vehnänjyvä" (1934).


title: West Side Story (elokuva)

text: West Side Story on vuonna 1961 ensi-iltansa saanut samannimisen Broadway-musikaalin elokuvaversio, jonka ensi-ilta oli 18. lokakuuta samana vuonna. Elokuva on nykyajan latinokortteleihin sovitettu Romeo ja Julia -tarina. Broadway-musikaalin musiikin sävelsi Leonard Bernstein ja tekstin laati Stephen Sondheim. Bernstein ja Sondheim tekivät tiivistä yhteistyötä. Kuten Broadwaylla oli tapana, kiireisen tuotantoaikataulun takia muiden töiden takia estynyt Bernstein ei sovittanut musiikkia, vaan sovitukset tilattiin Saul Chaplinilta ja Johnny Greeniltä. Elokuvaa varten musiikkia edelleen sovittivat Irwin Kostal ja Sid Ramin.


title: West Side Story (elokuva)

text: Elokuvan tuotannosta vastasi United Artists, ja sen ohjasivat Jerome Robbins ja Robert Wise. Elokuva voitti kymmenen Oscaria mukaan lukien parhaan elokuvan palkinnon. "West Side Story" on täten eniten Oscareita voittanut elokuvamusikaali.


title: Rostockin yliopisto

text: Rostockin yliopisto (, ) on julkinen yliopisto pohjoissaksalaisessa Rostockin kaupungissa, Mecklenburg-Etu-Pommerin osavaltiossa. Se on perustettu vuonna 1419 ja on Itämeren alueen vanhin ja Saksan kolmanneksi vanhin edelleen toimiva yliopisto. Yliopistossa opiskelee noin 14 000 opiskelijaa.


title: Rostockin yliopisto

text: Yliopiston perustivat Mecklenburgin herttuat Johann IV ja Albrecht V sekä Rostockin hansakaupungin raati vuonna 1419. Yliopiston avajaisjuhlat pidettiin 12. marraskuuta 1419. Yliopisto koostui aluksi oikeustieteellisestä ja lääketieteellistä tiedekunnasta sekä Facultas artiumista. Teologinen tiedekunta perustettiin vuonna 1432.


title: Rostockin yliopisto

text: 1400-luvulla Rostockin yliopisto oli yksi Saksan suurimmista yliopistoista 400–500 opiskelijallaan. Opiskelijoita tuli yliopistoon niin Hollannista, Skandinaviasta kuin Baltiasta. Poliittisten kiistojen ja kirkon painostuksen vuoksi yliopisto muutti Greifswaldiin vuonna 1437 ja pysyi siellä vuoteen 1443 saakka. Vuodesta 1487 vuoteen 1488 opetus tapahtui puolestaan Lyypekissä.


title: Rostockin yliopisto

text: Joitakin vuosia Rostockin kaupunkia myöhemmin yliopisto kääntyi protestanttiseksi vuonna 1542. Vuonna 1569 perustettiin yliopiston kirjasto. Kolmikymmenvuotisen sodan (1618–48) jälkeen yliopistolla oli ainoastaan alueellinen rooli. Kun yliopiston hallinta siirtyi kaupungilta Mecklenburg-Schwerinin herttuakunnalle vuonna 1827 yliopiston merkittävyys kuitenkin kasvoi.


title: Rostockin yliopisto

text: Yliopiston nykyinen päärakennus rakennettiin vuosina 1866–1870 schweriniläisen arkkitehdin Hermann Willebrandin suunnitelmien pohjalta uusrenessanssiseen tyyliin. Yliopiston 500-vuotisjuhlien yhteydessä Albert Einsteinille ja Max Planckille myönnettiin yliopiston kunniatohtoruus 12. marraskuuta vuonna 1919.


title: Rostockin yliopisto

text: Toisen maailmansodan päättyminen vuonna 1945 muutti yliopistoa paljolti. Yliopisto jäi Neuvostoliiton miehitysvyöhykkeelle ja myöhemmin Saksan demokraattiseen tasavaltaan eli DDR:ään. Se avattiin sodan jälkeen 24. helmikuuta 1946. Oikeustieteellinen tiedekunta suljettiin vuonna 1951, maataloustieteellinen tiedekunta perustettiin vuonna 1950 ja vuonna 1951 avattiin laivanrakennuksen osasto, joka uudelleennimettiin teknilliseksi tiedekunnaksi vuonna 1963. Rostockin yliopisto oli ensimmäinen perinteinen yliopisto Saksassa johon perustettiin teknillinen tiedekunta.


title: Rostockin yliopisto

text: Yliopisto nimettiin Wilhelm Pieckin mukaan vuonna 1976 Wilhelm-Pieck-Universitätiksi. Nimi poistettiin käytöstä Saksan jälleenyhdistyttyä vuonna 1990.


title: Väijytys

text: Väijytys on sotilastermi, jolla tarkoitetaan valmisteltua hyökkäystä vihollisjoukon oletetulle kulkureitille. Yleisintä väijytysten käyttö on sissisodassa, jossa eri menetelmin tuotetaan tappioita tietä pitkin kulkeville vihollisen saattueille. Väijytyksiä tekee taisteluissa yleensä se osapuoli, jonka alueelle sotilaallisesti vahvempi vihollinen on tunkeutunut. Taktiikkaa pystyy käyttämään tehokkaasti taistellessa lukumääräisesti vahvempaa vihollista vastaan, sillä sen teho perustuu yllätyksellisyyteen, hyvin valmisteltuihin taisteluasemiin ja hetkelliseen suureen tulivoimaan, kun väijytyksen tekevä osapuoli pyrkii tuottamaan viholliselleen mahdollisimman paljon tappioita, ennen kuin väijytykseen joutunut ehtii reagoimaan tilanteeseen. Väijytyksiä on käytetty aina varhaisista ajoista nykypäivään ja vaikka niissä käytetty aseistus ja kohteet ovat muuttuneet, on sen perusidea kuitenkin säilynyt samana.


title: Väijytys

text: Väijytyksen tekevät joukot valitsevat itse taistelupaikan ja ajankohdan. Väijytystä valmistellessa väijytykseen osallistuvat osastot hakevat itselleen mahdollisimman hyvät taisteluasemat, josta voivat toimia tiellä liikkuvaa vihollista vastaan. Olennaista on myös se, etteivät asemat paljastu ennen taistelun alkamista ja että asemista pystyy irtaantumaan suojassa iskun jälkeen. Modernissa sodankäynnissä väijytyksissä käytetään aseistuksena aktiivisesti laukaistavia tähysmiinoja (kylkimiinat, viuhkapanokset tai tiehen kaivetut räjähteet), sinkoja sekä rynnäkkö- ja tarkkuuskiväärejä. Lisäksi väijytystä voidaan tukea kranaatinheittimin ja taisteluasemien ja tien väliin voidaan asentaa jalkaväki- ja telamiinoja hankaloittamaan vihollisen vastatoimia.


title: Väijytys

text: Kun väijytys on valmis on väijyttävän osaston seuraava tehtävä odottaa sopivan vihollisen saapumista väijytettävälle tieosuudelle. Odotusaika voi vaihdella tilanteen mukaan tunneista useisiin vuorokausiin. Kun kohteeksi sopiva vihollinen sattuu kohdelle, antaa väijytysosaston johtaja sovitun merkin taistelujen aloittamisesta laukaisemalla ensimmäisen miinan, ampumalla purskeen tai jotain muuta merkkiä käyttäen. Ensimmäisenä laukaistava miina on aina kauimmaisena vihollisen tulosuunnasta, jotta myös muiden miinojen kohdalle tulisi ajoneuvo taistelun alettua. Tulen avaamisen jälkeen pyrkivät joukot toimimaan mahdollisimman nopeasti omiin kohteisiinsa tuhoten ajoneuvoja ja jalkaväkeä. Omien tappioiden välttämiseksi taistelu ei yleensä kestä kuin korkeintaan muutaman minuutin, jotta vihollinen ei ehtisi aloittaa vastatoimia. Taistelun jälkeen väijyttäjät irtaantuvat pois tienvarresta syvälle maastoon, jonne on voitu tehdä harhautusjälkia ja ansoitteita mahdollisen takaa-ajon vaikeuttamiseksi.


title: Väijytys

text: Onnistuessaan väijytykset huolto- ja täydennyskuljetuksia vastaan tuottavat viholliselle sekä suoranaisia tappioita, että hidastavat vihollisen etenemistä etulinjassa. Runsas sissitoiminta vihollisen alueella aihettaa sen, että vihollinen joutuu käyttämään jotakin toista tietä kuljetuksiin tai sitomaan taistelevia joukkoja suojaamaan kuljetuksia, haravoimaan tienvarsia tai etsimään ja tuhoamaan sissien tukikohtia maastosta. Tässä vaiheessa sissit yleensä väistyvät taistelualueeltaan, mutta palaavat takaisin kun vihollisen vastatoimet ovat loppuneet.


title: Kovjoen asema (museorautatie)

text: Kovjoen asema on Kovjoen museorautatien rautatieliikennepaikka ja samalla museorautatien keskuspaikka sekä itäinen pääteasema. Liikennepaikka sijaitsee Kovjoen kylässä Uudessakaarlepyyssä, valtion rataverkolla sijaitsevan Kovjoen rautatieaseman tuntumassa.


title: Kovjoen asema (museorautatie)

text: Liikennepaikka käsittää pääraiteen ja sen rinnalla olevan sivuraiteen, jota käytetään veturin ympäriajoon. Lisäksi aseman eteläpuolella on museorautatien veturivarikkoalue talleineen, säilytysraiteineen ja -tiloineen.


title: Rostockin päärautatieasema

text: Rostockin päärautatieasema () on rautatieasema pohjoissaksalaisessa Rostockin kaupungissa, Mecklenburg-Etu-Pommerin osavaltiossa. Se on osavaltionsa suurin rautatieasema ja sijaitsee Steintor-Vorstadtin kaupunginosan lounaisosassa noin 10 minuutin kävelymatkan päässä Rostockin keskustasta.


title: Rostockin päärautatieasema

text: Rautatieasema avattiin vuonna 1886. Asemalle operoi tuolloin Deutsch-Nordischer Lloyd yhdistettyä rautatie- ja laivaliikennettä Tanskan Nykøbingistä. Vuonna 1894 asema nimettiin Central-Bahnhofiksi ja nykyisen nimensä se sai 1800- ja 1900-lukujen vaihteessa. Asemaa laajennettiin vuonna 1913 ja 1922 ja se koki merkittäviä vaurioita toisessa maailmansodassa.


title: Rostockin päärautatieasema

text: Asemaa uudistettiin laajalti vuosina 1999–2003.


title: Axel Thue

text: Axel Thue (19. helmikuuta 1863 – 7. maaliskuuta 1922) oli norjalainen matemaatikko. Hänen katsotaan aloittaneen morfisten sanojen tutkimuksen 1900-luvun alussa, jolloin hän sovelsi niitä menestyksekkäästi niin sanottujen hahmojen välttämiseen äärettömissä sanoissa.


title: Dale Robertson

text: Da(y)le Lymoine Robertson (14. heinäkuuta 1923 – 27. helmikuuta 2013) oli yhdysvaltalainen näyttelijä. Hän syntyi Oklahoma Cityn metropolialueeseen kuuluvassa Harrahissa Oklahoman osavaltiossa.


title: Dale Robertson

text: Robertson tuli tunnetuksi länkkäreistä, joita olivat muiden muassa sarjat "Tales of Wells Fargo" (1957–1962) ja "The Iron Horse" (1966–1968). Hän esitti myös Walter Lankershimia "Dynastian" ensimmäisellä tuotantokaudella 1980-luvun alussa.


title: Dale Robertson

text: Robertson on saanut tähden Hollywood Walk of Famella. Lisäksi hänet on kelpuutettu Oklahoma Cityn Hall of Great Western Performersiin.


title: My Fair Lady (elokuva)

text: My Fair Lady on samannimisestä Broadway-musikaalista tehty elokuvaversio, joka sai ensi-iltansa 12. joulukuuta 1964. Elokuvan tuotannosta vastasi Warner Bros. ja sen ohjasi George Cukor. Elokuva voitti kahdeksan Oscar-palkintoa mukaan lukien parhaan elokuvan palkinnon.


title: My Fair Lady (elokuva)

text: Musikaali perustuu George Bernard Shaw’n näytelmään "Pygmalion".


title: Matti Piuhola

text: Matti Piuhola (19. lokakuuta 1929 Isokyrö – 31. joulukuuta 2007 Seinäjoki) oli suomalainen elokuvahistorioitsija ja vanhojen elokuvien ja niiden oheistuotteiden keräilijä.


title: Matti Piuhola

text: Nuorena miehenä Piuhola järjesti elokuvakiertueita, jotka olivat suosittuja 1940-luvulta 1970-luvulle paikoissa joissa ei ollut kiinteitä elokuvateattereita. Elämänsä aikana hän keräsi merkittävän ja arvostetun kokoelman vanhoja elokuvia, julisteita, äänilevyjä ja elokuva- ja musiikkilaitteita. Hän saattoi järjestää omia elokuvanäyttelyitä kokoelmansa voimin, josta löytyi niin ensimmäinen suomalainen elokuvajuliste Kokkolasta vuodelta 1897 ja ensimmäiset suomalaiset äänielokuvat Turusta vuodelta 1929. Suomalaisten elokuvien lisäksi hän keräsi myös ulkomaalaisia elokuvia, muun muassa tuhoutuneeksi luullun filippiiniläisen elokuvan "Zamboanga" vuodelta 1937.


title: Matti Piuhola

text: Vuonna 1996 Piuhola teki dokumentin "Elävien kuvien kampeajat", joka sisälsi hänen kuvaamiaan haastatteluja ja joka käsitteli elokuvan historiaa. Lisäksi hän kirjoitti historiallisia artikkeleita pohjalaisiin lehtiin.


title: Family

text: Family on englantilainen rockyhtye, joka toimi vuosina 1967–1973. Yhtyeen musiikkia on luokiteltu progressiiviseksi rockiksi, mutta vaikutteita on tullut folkista, psykedeelisestä rockista, fuusiojazzista ja tavallisesta rock ’n’ rollista. Yhtye ei ollut koskaan erityisen suosittu Yhdysvalloissa, lähinnä se sai suosiota Britanniassa.


title: Family

text: Family esiintyi Suomessa Ruisrock-festivaaleilla vuonna 1970.


title: PSG Zlín

text: HC Zlín on tšekkiläinen jääkiekkojoukkue. Zlín on voittanut Tšekin Extraligan kahdesti: 2004 ja 2014. Joukkue oli mukana ensimmäisessä European Champions Cupissa. Joukkueen päävalmentaja on Rostislav Vlach.


title: The Heptones

text: The Heptones oli jamaikalainen rocksteady ja reggaetrio, joka toimi aktiivisimmin 1960-luvulla ja 1970-luvun alussa.


title: The Heptones

text: Leroy Sibbles, Earl Morgan ja Barry Llewelyn aloittivat nimellä The Hep Ones Jamaican Kingstonissa vuonna 1965, mutta nimeksi vakiintui pian The Heptones.


title: Luettelo televisiosarjan The Grim Adventures of Billy & Mandy jaksoista

text: Luettelo The Grim Adventures of Billy & Mandy -jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


title: Jyväskylä Big Band

text: Jyväskylä Big Band on musiikin ammattilaisista ja ammattiopiskelijoista koostuva jazzorkesteri. Jyväskylä Big Bandin historia ulottuu vuosikymmenten taakse. Toiminta oli aktiivista erityisesti 1970-luvulla ja 1980-luvulla. 1990-luvulle tultaessa tapahtui orkesterissa sukupolvenvaihdos pitkäaikaisen kapellimestari Torsten Lindforsin jäädessä pois tehtävästään. Muutaman vuoden ajan orkesteri toimi projektimaisesti, kunnes uusi kukoistuskausi alkoi yhteistyössä Jyväskylän konservatorion kanssa. Orkesteri on toiminut nykymuodossaan yhtäjaksoisesti vuodesta 1994 alkaen.


title: Jyväskylä Big Band

text: JBB:n kapellimestarina toimii Ilkka Mäkitalo. Hän on toiminut orkesterin taiteellisena johtajana vuodesta 1995 alkaen.


title: Jyväskylä Big Band

text: Jyväskylä Big Band on erikoistunut uuteen suomalaiseen big band -musiikkiin ja tilaa nuorilta jazzsäveltäjiltä vuosittain useita teoksia. Näin on syntynyt vuotuinen Ensikäsityksiä-konserttisarja, joka tunnetaan valtakunnallisesti merkittävänä jatkumona. Keväällä 2017 oli vuorossa 14. Ensikäsityksiä-sarjan konsertti.


title: Jyväskylä Big Band

text: Orkesterin kantaesittämiä kappaleita ovat säveltäneet muun muassa


title: Jyväskylä Big Band

text: Jyväskylä Big Band on tehnyt useita poikkitaiteellisia produktioita. Esimerkkejä yhteistyöprojekteista ovat mm.


title: Jyväskylä Big Band

text:
JBB on esiintynyt mm.
sekä mm. seuraavilla festivaaleilla:


title: Jyväskylä Big Band

text: Jyväskylä Big Band on esiintynyt lukuisten vierailevien kapellimestarien johdolla:


title: Jyväskylä Big Band

text: Lisäksi orkesteria ovat harjoittaneet mm.


title: Jyväskylä Big Band

text:
Solistivieraina ovat esiintyneet mm. seuraavat instrumentalistit:
Laulusolisteina ovat vierailleet mm.


title: Jyväskylä Big Band

text: JBB on osallistunut kolme kertaa big bandien SM-kisoihin.


title: Jyväskylä Big Band

text: 2008 JBB sai Keski-Suomen taidepalkinnon


title: Ilkka Mäkitalo

text: Ilkka Mäkitalo (s. 25. toukokuuta 1964) on suomalainen muusikko, säveltäjä ja kapellimestari sekä toimitusjohtaja, konsultti ja yrittäjä.


title: Ilkka Mäkitalo

text: Mäkitalo toimii kapellimestarina Jyväskylä Big Bandissä (1995- ). Mäkitalo on erikoistunut big band -musiikkiin. Aiemmin hän toimi muusikkona Rovaniemi Big Bandissä 1979–1989, josta viime vuodet hän toimi myös orkesterin kapellimestarina. Mäkitalon kapellimestarina toimiessa RBB voitti Big Bandien Suomen mestaruuden (1988) ja sai Lapin läänin taidepalkinnon (1989) ja teki useita konserttimatkoja ulkomaille. Mäkitalo soitti usean vuoden ajan myös yhteispohjoismasessa Arctic Big Bandissä. Hän soittaa klarinetteja ja saksofoneja Dixie Harlemissa.


title: Ilkka Mäkitalo

text: Mäkitalo on myös toiminut teatterimuusikkona ja -kapellimestarina Rovaniemen ja Jyväskylän kaupunginteattereissa sekä orkesterimuusikkona Rovaniemen orkesterissa. Hän on säveltänyt musiikin / musiikkia mm. seuraaviin näytelmiin:


title: Ilkka Mäkitalo

text: Mäkitalo on palkittu mm. seuraavissa sävellyskilpailuissa: Elvis ry:n big band sävellyskilpailu 1989 ("Yöelämää"), Lusesin musikaalisävellyskilpailu 1991 (Mäkitalo-V-P Lehto: "Rakastakaa, rakastakaa")


title: Ilkka Mäkitalo

text: Mäkitalo on opiskellut orkesterinjohtoa mm. Hannu Koivulan, Rich Shemarian, Pertti Pekkasen ja Atso Almilan johdolla. Vuonna 2008 Mäkitalo palkittiin Imatran Big Band-festivaaleilla Big Bandien suomenmestaruus kilpailujen parhaana kapellimestarina. Samana vuonna Jyväskylä Big Bandille myönnettiin Keski-Suomen läänin taidepalkinto. 2012 Jyväskylä Big Band voitti Mäkitalon johdolla big bandien Suomen mestaruuden. Myös 2016 JBB voitti kisan hänen johdollaan (jaettu 1. sija).


title: Ilkka Mäkitalo

text: Mäkitalo on toiminut myös big band -kapellimestarien kouluttajana mm. Imatran Big Band -leirillä vuosina 2009, 2010 ja 2011. 2013 järjestettiin Porissa ensimmäinen Pori Jazz Academy tapahtuma, jonka keskeinen osa oli kapellimestarikurssi, jota Mäkitalo oli vetämässä.


title: Ilkka Mäkitalo

text: Mäkitalo on vieraillut kapellimestarina mm. seuraavissa orkestereissa:


title: Ilkka Mäkitalo

text: Mäkitalo toimii Humap Software Oy:ssä toimitusjohtajana ja hallituksen jäsenenä. Hänen erityisalaansa on konsultoinnin digitalisointi, organisaatiokonsultointi systeemisellä otteella, sekä oppimisen, muutoksen ja organisaation kehittämisen verkkokollaboraatioratkaisut.


title: The Capitol Albums, Volume 2

text: The Capitol Albums, Volume 2 on The Beatlesin vuonna 2006 julkaistu boksi, joka sisältää neljä yhtyeen Yhdysvalloissa julkaistua albumia.


title: Maxwell Atoms

text: Maxwell Atoms (alkuaan Adam Burton, s. tammikuu 1972) on yhdysvaltalainen animaattori, joka tuli tunnetuksi luomistaan animaatiosarjoista "The Grim Adventures of Billy & Mandy" ja "Evil Con Carne".


title: Maxwell Atoms

text: Atoms aloitti piirtämisen jo kolmevuotiaana, ja innostus kasvoi edelleen kouluiässä kauhuelokuvien ja vanhojen lauantaiaamun piirrettyjen myötä. Hän päätyi animaatioalalle opiskeltuaan High Schoolin jälkeen Philadelphiaissa The University Of The Arts -koulussa vuosina 1992–1996.


title: Maxwell Atoms

text: Valmistumisensa jälkeen Atoms sai työharjoittelu paikan animaatiostudiosta Film Roman. Seuraavana vuonna hän sai töitä Hanna-Barberalta, jossa hän toimi käsikirjoittajana ja storyboardien piirtäjänä animaatioissa "Cow & Chicken" ja "Olen Näätä". Atoms sai Annie-ehdokkuuden vuonna 1998 "Cow & Chicken" -televisiosarjan jaksosta "The Karate Chick". Sarjojen päätyttyä hän jatkoi piirrettyjen parissa luojana ja käsikirjoittajana. Vuonna 2001 Atoms loi kahdesta lyhytsarjasta koostuvan "Grim & Evilin", jotka myöhemmin päätyivät omiksi sarjoikseen Hanna-Barbera -yhtiön muutettua nimekseen Cartoon Network Studios. Atoms on toiminut luomissaan sarjoissa ääninäyttelijänä muun muassa hahmoille Jeff the Spider, Piff ja Cod Commando. Hän sai vuonna 2007 Daytime Emmy -ehdokkuuden sarjasta "The Grim Adventures of Billy & Mandy".


title: Patrick Staudacher

text: Patrick Staudacher (s. 29. huhtikuuta 1980 Sterzing) on italialainen alppihiihtäjä ja maailmanmestari.


title: Patrick Staudacher

text: Staudacher voitti yllättäen supersuurpujottelun maailmanmestaruuden Åressa 2007 kukistettuaan Fritz Stroblin 0,32 sekunnilla. Salt Lake Cityn olympialaisissa 2002 hän oli alppiyhdistetyssä seitsemäs, Torinossa 2006 syöksylaskussa yhdeksäs ja Vancouverissa 2010 supersuurpujottelussa seitsemäs.


title: Patrick Staudacher

text: Maailmancupissa Staudacher saavutti ensimmäisen palkintosijansa oltuaan kolmas Val Gardenan supersuurpujottelussa joulukuussa 2009.


title: Henkimaailma (täsmennyssivu)

text: Henkimaailma voi viitata seuraaviin asioihin:


title: Viva Piñata

text: Viva Piñata on Raren kehittämä ja Microsoft Game Studiosin julkaisema simulaatiopeli. Peli julkaistiin vuonna 2006 Xbox 360:lle ja seuraavana vuonna Microsoft Windowsille.


title: Viva Piñata

text: Pelissä on tarkoituksena pitää Piñata Islandilla omaa puutarhaa. Pelissä pitää kasvattaa puutarhuritasoa ja ansaita uusia kauppoja, esineitä ja Piñatoja.


title: Viva Piñata

text: Viva Piñatasta on myös tehty Nintendo DS -versio "" ja partypeli "". Pelille julkaistiin vuonna 2008 jatko-osa "". Viva Piñatan pohjalta on tehty animaatiosarja "Eläköön Pinata".


title: Thomas Stangassinger

text: Thomas Stangassinger (s. 15. syyskuuta 1965 Hallein, Salzburg, Itävalta) on itävaltalainen uransa lopettanut alppihiihtäjä. Hän oli yksi parhaita pujottelijoita 1990-luvulla. Stangassinger voitti olympiakultaa pujottelussa vuoden 1994 talviolympialaisissa Lillehammerissa. Lisäksi hän voitti hopeaa alppihiihdon maailmanmestaruuskilpailuissa vuonna 1991 ja pronssia vuonna 1993.


title: Thomas Stangassinger

text: Stangassinger voitti pujottelun maailmancupin kokonaiskilpailun kaudella 1998–1999 ja sijoittui lisäksi kolme kertaa toiseksi ja kerran kolmanneksi. Maailmancupin osakilpailun hän voitti pujottelussa 10 kertaa, oli 16 kertaa toinen ja 11 kertaa kolmas. Lisäksi hän saavutti yhden kakkossijan alppiyhdistetyssä.


title: Bernhard Russi

text: Bernhard Russi (s. 20. elokuuta 1948 Andermatt, Sveitsi) on sveitsiläinen uransa lopettanut alppihiihdon olympiavoittaja. Hän oli erikoistunut syöksylaskuun.


title: Bernhard Russi

text: Russi voitti Val Gardenan MM-kilpailuissa 1970 syöksylaskun maailmanmestaruuden ennen itävaltalaista Karl Cordinia ja australialaista Malcolm Milneä. Kaksi vuotta myöhemmin Sapporon talviolympialaisissa hän voitti olympiakultaa syöksylaskussa. Vuoden 1974 MM-kilpailuista hän oli loukkaantumisen vuoksi poissa. Innsbruckin olympialaisissa 1976 hän sijoittui syöksylaskussa toiseksi.


title: Bernhard Russi

text: Russi sijoittui maailmancupin kokonaiskilpailussa parhaimmillaan viidenneksi kausina 1970–1971, 1971–1972 ja 1976–1977. Syöksylaskucupin hän voitti kausina 1970–1971 ja 1971–1972.


title: Bernhard Russi

text: Vuodesta 1992 lähtien Russi on toiminut syöksylaskuratojen suunnittelijana talviolympialaisissa ja hän on myös suunnitellut uusia MM- ja maailmancupkilpailu syöksylaskuratoja.


title: GAZ-69

text: GAZ-69 on neuvostoliittolaisen GAZin valmistama nelivetoinen maastoauto, jota valmistettiin vuosina 1953–1972. Vuosina 1954–1956 sen valmistus siirtyi asteittain UAZille joka valmisti sitä nimellä UAZ-69 vuoteen 1972. Uljanovskilaisten harmiksi useimmat neuvostoliittolaiset kuitenkin kutsuivat autoa edelleen nimellä GAZ. Vuonna 1965 autolle esiteltiin seuraaja, UAZ-469.


title: GAZ-69

text: Auton suunnittelusta vastasi muutamasta jäsenestä koostunut ryhmä, jota johti tehtaan pääsuunnittelija I. A. Davidov. Ensimmäisen prototyypin oli suunnitellut Grigori Vasserman jo vuonna 1947. Suunnitelman valmistuttua annettiin virallinen määräys sarjavalmistuksen aloittamisesta. Ensimmäinen sarjavalmistettu yksilö valmistui tehtaalta syyskuussa 1953.


title: GAZ-69

text: Voimanlähteenä ollut nelisylinterinen, nelitahtinen sivuventtiilimoottori oli sama, jota käytettiin Pobedassa. Alkujaan moottorimalli periytyi 1920-luvun Fordeista. Moottorin takana oli kuiva yksilevyinen kytkin, josta voima välittyi kolminopeuksisen vaihteiston ja kaksiportaisen alennusvaihteen kautta molemmille akseleille. Auton rengaskoko oli 6,50-16" ja polttoainetankin tilavuus 72 litraa.


title: GAZ-69

text: Mallista valmistettiin seuraavia muunnelmia:Amfibinen GAZ-46 oli varustettu auton takaosaan kiinnitetyllä pienellä potkurilla. Auton huippunopeus vedessä oli 10 km/h. Ohjaukseen käytettiin pelkästään etupyöriä.


title: GAZ-69

text: Kaksiovisesta mallista oli myös radioauto-, paloauto-, ambulanssi ja lakaisuautomuunnelmat sekä porakaluston kuljetukseen, miinanraivaukseen ja panssarintorjuntasingon kuljetukseen tarkoitetut muunnelmat.


title: GAZ-69

text: Auton kantavuus oli 650 kg, maavara 210 mm ja kääntösäde 6,5 m. Huippunopeus oli 90 km/h. 40 km/h nopeudessa polttoaineenkulutus oli 14 l /100 km. Auto oli varustelultaan varsin ankea, mutta sen maasto-ominaisuuksia pidettiin erinomaisina, sillä etu- ja takaylitykset olivat lyhyet, renkaiden pito oli hyvä, joustovarat pitkät ja näkyvyys riittävä. Sen sijaan maantieajoon sen suorituskyky ja ajo-ominaisuudet eivät riittäneet. Hallintalaitteiden käyttö vaati voimaa ja ajoasentoa moitittiin. GAZ-69 oli oleellisesti kestävämpi kuin sen edeltäjämallit. Autossa arvostettiin juuri sen kestävyyttä sekä yksinkertaista rakennetta ja ajo-ominaisuuksia.


title: GAZ-69

text: Autoja valmistettiin myös vientiin heti alusta alkaen. Vuonna 1959 niitä oli viety jo 22 maahan, pääosin Neuvostoliiton liittolaismaihin. Vuonna 1965 valmistui jo 250 000:s GAZ-69. Mallit 69 ja 69A palvelivat pitkään monissa Varsovan liiton maissa.


title: GAZ-69

text: GAZ-69:lle tehtiin tyyppikatsastus 28. joulukuuta 1959. Auton todettiin täyttävän voimassa olleet määräykset seuraavin poikkeuksin: Tuulilasin pesulaite, kauhalamput, ulkopeili sekä roiskesuojat puuttuivat, takavalojen lukumäärä oli virheellinen ja jarruvalojen pinta-alat olivat liian pienet.


title: GAZ-69

text: 1. helmikuuta 1960 Puolustusvoimat vastaanotti ensimmäisen erän GAZ-69M:iä. Autoja saapui 50 kappaletta ja ne olivat edellisen vuoden mallia. Puolustuslaitos oli saanut vuonna 1958 luvan tehdä materiaalihankintoja Neuvostoliitosta, ja kyseinen erä oli eräs ensimmäisistä hankinnoista.


title: GAZ-69

text: Puolustusvoimilla oli käytössään kolmea muunnelmaa. GAZ-69M oli vientiversio, GAZ-69E oli varustettu häiriösuojatulla moottorin sähkölaitteistolla. Tästä oli myös vientiä varten tehty muunnelma GAZ-69ME. Kahta viimeistä mallia käytettiin radioautoina.


title: GAZ-69

text: Vuosina 1961–1969 vastaanotettiin kaikkiaan 80 GAZ-69E -radioautoa. Syyskuussa 1962 tuli sadan kappaleen erä maastohenkilöautoja. Vuosien 1966–1972 aikana puolustusvoimille tuli 311 GAZ-69ME:tä, joista radioautoja oli 284 ja tavallisia maastoautoja 27 kappaletta.


title: GAZ-69

text: Joihinkin autoihin tehtiin Suomessa peltikori tai alkuperäistä huonommin istunut pressukate. Autojen keskimääräinen palvelusaika oli yhdeksän vuotta.


GAZ-69


title: Patrick Ortlieb

text: Patrick Ortlieb (s. 17. toukokuuta 1967 Bregenz, Itävalta) on itävaltalainen uransa lopettanut alppihiihtäjä. Hän voitti olympiakultaa syöksylaskussa vuoden 1992 talviolympialaisissa Albertvillessä.


title: Patrick Ortlieb

text: Ortlieb aloitti alppihiihdon vasta 13-vuotiaana ja erikoistui syöksylaskuun. Hän voitti syöksylaskun maailmanmestaruuden vuonna 1996 ja lisäksi yhteensä 18 maailmancupin osakilpailua.


title: Patrick Ortlieb

text: Vuonna 1999 tapahtunut kaatuminen johti Ortliebin uran päättymiseen. Ortlieb oli harjoittelemassa Hahnenkammin rinteessä Kitzbühelissä mutta laski ulos ja loukkaantui. Samana vuonna hänet valittiin Itävallan kansalliskonsiiliin äärioikeistolaisen/populistisen Itävallan vapauspuolueen edustajana. Hän toimi kansanedustajana kolmen vuoden ajan.


title: Laure Pequegnot

text: Laure Pequegnot (s. 30. syyskuuta 1975 Échirolles) on ranskalainen alppihiihtäjä. Hän voitti urallaan kolme alppihiihdon maailmancupin osakilpailua pujottelussa sekä pujottelun maailmancupin kokonaiskilpailun kaudella 2001–2002. Lisäksi hän voitti olympiahopeaa vuoden 2002 talviolympialaisissa Salt Lake Cityssä.


title: Laure Pequegnot

text: Pequegnot voitti pujottelun nuorten maailmanmestaruuden Lake Placidissa 1994 ja sijoittui seitsemänneksi St. Moritzin MM-pujottelussa 2003. Hän kuului joukkuekilpailun pronssia voittaneeseen Ranskan joukkueeseen Bormion MM-kisoissa 2005.


title: Argentiinan Grand Prix 1977

text: Argentiinan Grand Prix 1977 oli Formula 1 -sarjan osakilpailu, joka ajettiin 15. tammikuuta 1977 Autódromo Oscar Alfredo Gálvez'n radalla. Kilpailun voitti Jody Scheckter.


title: Risto Rosendahl

text: Risto Rosendahl (s. 23. marraskuuta 1979 Harjavalta) on suomalainen entinenpikaluistelija, joka edusti koko uransa ajan Harjavallan Työväen Urheilijoita. Hän edusti Suomea talviolympialaisissa 2002 Salt Lake Cityssä ja 2006 Torinossa. Lisäksi hänellä on useita edustuksia MM- ja EM-tasolla. Paras saavutus on neljäs sija 1 500 metrin matkalla Maailmanmestaruuskilpailuissa 2005.


title: Risto Rosendahl

text: Risto Rosendahl ilmoitti maaliskuussa 2008 lopettavansa uransa luistelijana. Hänen veljensä on pikaluistelija Vesa Rosendahl.


title: Risto Rosendahl

text: Kauden 2008–2009 alusta lähtien Rosendahl on toiminut Rauman Lukon kuntovalmentajana.


title: Anndi McAfee

text: Anndi Lynn McAfee (s. 28. syyskuuta 1979 Los Angeles, Kalifornia) on yhdysvaltalainen näyttelijä, joka tunnetaan paremmin äänirooleistaan varsinkin Maa aikojen alussa elokuvasarjasta. Hänet palkittiin vuonna 1994 Young Artist palkinnolla elokuvasta Tom ja Jerry panevat kaupungin sekaisin.


title: Anndi McAfee

text: McAfee aloitti näyttelemisen seitsemänvuotiaana esiintyen aluksi näytelmissä, myöhemmin hän siirtyi 10-vuotiaana esiintymään televisioon tehden samalla muutamia äänirooleja. McAfree esiintyi muun muassa Teräsmieheni, Koti kuntoon ja Isojen poikien leikit televisiosarjoissa 1990-luvulla. Hän on ollut vuodesta 1997 lähtien Seran äänenä Maa aikojen alussa elokuvasarjassa, sekä siihen perustuvassa animaatiosarjassa Maa aikojen alussa. 2000-luvulla McAfee on kuitenkin tehnyt enimmäkseen näytelmäroolien sijasta äänirooleja niin animaatioihin, kuin videopeleihin.


title: Dmitri Rogozin

text: Dmitri Olegovitš Rogozin (, s. 21. joulukuuta 1963, Moskova) venäläinen poliitikko. Hän edusti duumassa kansallispatrioottista Rodina-puoluetta. Rogozin nimitettiin alkuvuodesta 2008 Venäjän NATO-edustajaksi. Joulukuussa 2011 Rogozinista tuli varapääministeri Venäjän hallitukseen vastuualueenaan puolustusteollisuus.


title: Dmitri Rogozin

text: Rogozin valmistui Moskovan valtionyliopistosta 1986 journalismin alalta. Hän sai toisen tutkinnon 1988 taloustieteestä sekä 1996 filosofian tohtorin arvon.


title: Dmitri Rogozin

text: Rogozin oli 1990-luvun alussa mukana useissa poliittisissa liikkeissä. Hän oli perustamassa Venäjän elpymisen liittoa 1992 ja 1993 Venäjän yhteisöjen kongressi -puoluetta (KRO), joka keskittyi entisten neuvostotasavaltojen venäläisvähemmistöjen oikeuksia ajamiseen. Järjestön listalta pyrkivät duumaan entinen Venäjän turvallisuusneuvoston sihteeri Juri Skokov, kenraali Aleksandr Lebed, demokraattisen puolueen Sergei Glazev ja Rogozin listan numerolla viisi. Se jäi kuitenkin äänikynnyksen alle ja Rogozin korvasi Skokovin liikkeen johdossa keväällä 1996. KRO kääntyi sittemmin Lebedia vastaan hänen ottaessaan turvallisuusneuvoston sihteeri aseman Jeltsiniltä ja neuvotellessaan rauhan ensimmäiseen Tšetšenian sotaan.


title: Dmitri Rogozin

text: Rogozin valittiin maaliskuussa 1997 täytevaalissa duumaan Voronežista. Hän puolusti usein voimakkaasti entisten neuvostotasavaltojen ja Tšetšenian venäläisvähemmistön asemaa.


title: Dmitri Rogozin

text: Kesällä 1998 KRO liittyi Moskovan pormestari Juri Lužkovin koalitioon ja Rogozin nousi uuden "Isänmaa"-puolueen puheenjohtajistoon. Rogozin vastusti liittymistä "Koko Venäjä" -vaaliliittoon (kts. Yhtenäinen Venäjä) ja KRO erotettiin Lužkovin liikkeestä 1999. Rogozin valittiin duumaan yhden ehdokkaan vaalipiiristä ja hän liittyi kansan edustajien parlamenttiryhmään. Vaalien jälkeen Rogozin sai arvovaltaisen duuman ulkoasiainvaliokunnan puheenjohtajan paikan, kun Putinin kannattajat liittoutuivat kommunistien ja sitoutumattomien kanssa Isänmaa-Koko Venäjää, Liberaalidemokraatteja ja oikeistolaisia puolueita vastaan.


title: Dmitri Rogozin

text: Vuonna 2003 Rogozinista tuli yksi Rodinan johtajista ja puolue saavutti vaaleissa yllättävää menestystä. Rodinaa estettiin osallistumasta Moskovan duuman vuoden 2005 vaaleihin sen rasistisen kampanjoinnin vuoksi. Rogozin jätti puolueen johdon 2006 ja erosi puolueesta kun Elämän puolue, Eläkeläisten puolue ja Rodina yhdistyivät Oikeudenmukaiseksi Venäjäksi. Huhtikuussa 2007 hän oli perustamassa Suur-Venäjä-puoluetta eräiden entisten Rodinan jäsenten ja laitonta maahanmuuttoa vastustavan DPNI:n kanssa. Viranomaiset estivät puolueen rekisteröinnin, eikä se osallistunut vuoden 2007 vaaleihin.


title: Dmitri Rogozin

text: Rogozin oli Euroopan neuvoston parlamentaarisen kokouksen (PACE) Venäjän edustajana. Venäjältä evättiin vuodeksi äänivalta hänen arvosteltuaan PACE:a sen tuomittua Tšetšenian sodan.


title: Dmitri Rogozin

text: Rogozinin vuonna 2006 julkaistusta omaelämäkerrasta "Vrag Naroda" (Враг Народа, 2006, ) tuli bestselleri.


title: Elämässä pitää olla runkkua

text: Elämässä pitää olla runkkua on Juice Leskisen säveltämä ja sanoittama kappale vuodelta 1974. Se julkaistiin Coitus Int -yhtyeen albumilla "Per Vers, runoilija".


title: Elämässä pitää olla runkkua

text: Pate Mustajärvi teki kappaleesta oman version, ja se julkaistiin singlenä vuonna 1983. Mustajärven versiossa on laulutekstiin tehty muutoksia. Singlen B-puolella on kappale ”Yhdessä itkien”, joka on myös Leskisen tekemä, mutta tällä kertaa Mustajärveä varten.


title: Elämässä pitää olla runkkua

text: Mustajärvi esitti kappaleet myös Juice Leskinen Grand Slamin jäähyväiskiertueella 1980-luvun puolivälissä. Keikoista koostettiin vuonna 1984 "Kuopio-Iisalmi-Nivala"-live-albumi, joka sisältää myös Mustajärven laulamat keikkaversiot singlekappaleistaan. ”Yhdessä itkien” -versiossa laulaa ensimmäisen säkeistön kitaristi Puntti Valtonen.


title: Ivica Kostelić

text: Ivica Kostelić [] (s. 23. marraskuuta 1979 Zagreb, Kroatian ST) on kroatialainen alppihiihtäjä. Hän on maailmancupin kokonaiskilpailun voittaja, maailmanmestari ja olympiamitalisti. Hän menestyi uransa alkupuolella lähes yksinomaan pujottelussa, mutta on sittemmin kehittynyt myös hyväksi vauhtilajien laskijaksi. Hän on alppihiihdon kokonaiscupin voittajan Janica Kostelićin vanhempi veli.


title: Ivica Kostelić

text: Kostelić voitti pujottelun maailmanmestaruuden 2003. Olympialaisissa hän on voittanut hopeaa alppiyhdistetyssä Torinossa 2006, Vancouverista 2010 ja Sotšissa 2014 sekä pujottelussa vuonna 2010.


title: Ivica Kostelić

text: Kostelić menestyi hyvin nuorten sarjoissa, mutta hänen uransa maailmancupissa on ollut menestykseltään vaihteleva ja myös loukkaantumisten täyttämä. Hänen parhaat saavutuksensa ovat maailmancupin kokonaiskilpailun voitto kaudella 2010–2011, pujottelun maailmancupin voitto kausilla 2001–2002 ja 2010–2011, alppiyhdistetyn cupin voitto 2010–2011, 2011–2012 ja 2012–2013. Hän on voittanut yhteensä 26 maailmancupin osakilpailua, ollut 16 kertaa toinen ja 18 kertaa kolmas.


title: Ivica Kostelić

text: Vuonna 2003 kroatialaiselle Nacional-lehdelle antamassaan haastattelussa Kostelić antoi useita lausuntoja, joiden tulkittiin olevan natsimyönteisiä. Juttu sai myös kansainvälistä huomiota ja herätti närää erityisesti Itävallassa ja Kostelić joutui lopulta pyytämään anteeksi. Myöhemmin hän sanoi syytösten olleen vääriä ja että hänen lausuntonsa irrotettiin asiayhteydestä. Alkuperäisessä haastattelussa Kostelić kommentoi kansallissosialismia sanoen sen olleen ”terve järjestelmä, parempi kuin kommunismi”. Toinen tapaus sattui lehdistötilaisuudessa, kun häneltä kysyttiin miltä hänestä tuntui ennen toista pujottelulaskua kilpailussa, jonka voitosta hän taisteli. Kostelić vastasi sanomalla olevansa ”valmis ja keskittynyt kuin saksalainen sotilas ennen hyökkäystä Neuvostoliittoon”. Myöhemmin hän pyysi lausuntoaan anteeksi.


title: Ashley Benson

text: Ashley Victoria Benson (s. 18. joulukuuta 1989 Anaheim, Kalifornia, Yhdysvallat) on yhdysvaltalainen näyttelijä ja malli, joka tunnetaan parhaiten roolistaan "Päivien viemää" -saippuasarjan Abby Deveraux’na. Hän näytteli sarjassa vuosina 2004–2007. Benson tunnetaan myös Hanna Marinin roolista nuorten jännitys-draamasarjassa "Valehtelevat viettelijät".


title: Ashley Benson

text:
Bensonin vanhemmat ovat Shannon Hart ja Jeff Benson, ja hänellä on vuoden vanhempi sisko Shaylene. Hänen laskettu syntymäaikansa oli helmikuussa 1990, mutta hän syntyi kaksi kuukautta etuajassa. Kun selvisi, ettei Benson tarvinnut sydänleikkausta, hän vietti kaksi kuukautta keskososastolla kunnes pääsi sairaalasta.
Benson on tanssinut neljävuotiaasta asti ja harrasti mm. balettia, jazztanssia ja hiphopia. Hän osaa myös laulaa ja esiintyi lapsena musikaaleissa sekä joulukirkossa. Benson oli katalogimallina ollessaan viisivuotias, ja kahdeksanvuotiaana hän pääsi Ford-mallitoimiston listoille ja esiintymään mainoksissa.


title: Ashley Benson

text: Benson debytoi elokuvissa vuonna 2004 pienessä sivuroolissa elokuvassa "13 ja risat" ("13 Going on 30"). Hän esiintyi pääosissa elokuvissa "Anna palaa 4" ("Bring It On: In It to Win It", 2007) ja "Spring Breakers" (2012). Benson on lapsesta saakka näytellyt myös lukuisissa tv-sarjoissa, joista merkittävimpinä "O.C.", "C.S.I. Miami", "Eastwick" ja "Supernatural". Nykyään hän näyttelee Hanna Marinin roolia nuorten jännityssarjassa "Valehtelevat viettelijät" (eng. "Pretty Little Liars"), joka alkoi pyöriä Suomessa Sub-kanavalla 14. toukokuuta 2012. Vuonna 2013 Benson nähtiin Barney Stinsonin siskona sarjassa "Ensisilmäyksellä" ("How I Met Your Mother").


title: Ashley Benson

text: Bensonilla on Lady Lisan, 1980-luvun suositun pelihahmon, rooli toimintaelokuvassa "Pixels", joka sai ensi-iltansa Suomessa 7. elokuuta 2015.


title: DVD Exclusive -palkinto

text: DVD Exclusive -palkinnot ("DVD Exclusive Awards") on Yhdysvalloissa jaettava palkinto suoraan DVD:lle julkaistuille elokuville. Palkinnon jakavat aikakauslehti Video Business ja The Digital Entertainment Group. Sitä on jaettu vuosina 2001, 2003, 2005 ja 2006.


title: Jääkiekon Euroopan seurajoukkueiden mestaruusturnaus 2008

text: Jääkiekon Euroopan seurajoukkueiden mestaruusturnaus eli European Champions Cup pelattiin vuonna 2008 neljännen kerran. Ajankohta oli 10.–13.1. Palkintopotti oli noin 550 000 euroa, josta voittaja sai 200 000 euroa. Alkulohkoissa pelasi kummassakin kolme joukkuetta ja lohkojen voittajat pääsivät finaaliin. Turnauksen voitti venäläinen Metallurg Magnitogorsk, joka voitti loppuottelussa tšekkiläisen Sparta Prahan.


text: Vain kaikki kaksi pistettä tai yli tehneet pelaajat


text: Vain kaksi suomalaista palasi turnauksessa muissa seuroissa kuin Kärpissä.


title: Maksjoki

text: Maksjoki on Lohjan 20. kaupunginosa. Se rajautuu idässä valtatie 25:n, ja lännessä Maksjoen Vappulasta erottaa Lohjan kalkkitehtaan vanhan Virkkalan–Ojamon rautatien radanpohja. Etelässä Maksjoen Virkkalasta erottaa Braskintie ja Helsingiuksentie, ja näin ollen Maksjoen koulu jää Virkkalan puolelle. Virkkalan koillisosat luetaan kuitenkin puhekielessä Maksjokeen. Maksjoella on myös Braskin teollissuusalue sijaitsee mm. Mecratekniikka, Ilmastointi C. Johnsson Oy ja muita pienyrityksiä.


title: Maksjoki

text: Maksjoen pohjoispäässä, Tynninharjulla, sijaitsevat muun muassa Lohjan sairaala, Cencorp Oyj:n tehdas ja pääkonttori, nanoteknologiayritys Photonium Oy, EMC-suotimia valmistava Schaffner Oy sekä useita autokauppoja.


title: Maksjoki

text: Suurin osa Maksjoesta on kuitenkin omakotitalovaltaista asuinaluetta.


title: Konik

text: Konik () on Puolasta kotoisin oleva pienikokoinen, erittäin vanha hevosrotu. Rodun on uskottu polveutuvan suoraan tarpaanista. Siihen on risteytetty myös arabialaista. Konikin säkäkorkeus on 130–140 cm. Yleisimmin konikit ovat väriltään hiirakkoja. Lähes poikkeuksetta niillä on selässään siima (tumma juova, joka ulottuu harjasta häntään) ja jaloissa seepraraitoja.


title: Konik

text: Konikin kaula on paksu ja sen lavat ovat melko pystyt. Sen runko on vahva ja syvä. Konikin selkä on leveä, takaosa lihaksikas, ja jalat hyväasentoiset. Konikin harja ja häntä ovat kaksiväriset. Valkoisia merkkejä esiintyy harvoin.


title: Konik

text: Konik on ystävällinen ja ihmisrakas, ja se tulee toimeen niukallakin rehulla. Se on yleinen niin Puolan maaseudun työhevosena kuin ratsunakin. Vasta 2000-luvulla konikia on alettu tuoda Suomeenkin, ja se on viime aikoina yleistynyt ratsuna. Suomessa konikeja on joillakin talleilla opetushevosina. Konik on hyvä hyppäämään, ja sillä on tasaiset ja vahvat askellajit. Konik on nopea oppimaan ja sopii mainiosti niin maasto-, este- kuin kouluratsuksikin tai vetohevoseksi. Konik on luonteeltaan rauhallinen.


title: Sormen kärkinivel

text: Sormen kärkinivel () muodostuu mediaalisen ja distaalisen sormiluun välille. Myös alueen jänneluu osallistuu nivelen muodostukseen. Kavio- ja sorkkaeläimillä niveltä kutsutaan kavioniveleksi.


title: .рф

text: .рф (, "Venäjän federaatio") on 25. marraskuuta 2008 käyttöön otettu Venäjän federaation ylätason verkkotunnus. Sitä käyttävät verkkotunnukset on kirjoitettu kyrillisin kirjaimin. Se on maailman ensimmäinen kyrillinen ylätason verkkotunnus.


title: Kaislat

text: Kaislat ("Scirpus") on sarakasvien heimoon kuuluva kasvisuku, jonka lajeja kasvaa kosteilla paikoilla. Niillä on mehevä maavarsi, kolmikulmainen varsi ja litteät, leveät lehdet. Sukuun kuuluu noin 20 lajia, joista suurimmat kasvavat kolmimetrisiksi, pienimmät noin 20-senttisiksi.


title: Kaislat

text: Sukuun luettiin ennen paljon useampia lajeja, mutta sarakasvien tutkimus on viime vuosikymmeninä jakanut niitä useampiin sukuihin.


title: Vågspel

text:
Vågspel (FIN-6) on viimeisiä Suomessa rakennettuja 8mR-purjeveneitä. Birger Slotten suunnittelema klassikko rakennettiin keskellä sotaa Wilenius Båtvarvilla. Veneen tilasi Helsingfors Segelsällskapetin (HSS) kommodori Arthur E. Nikander alun perin ensin vuoden 1940 Helsingin kesäolympialaisia silmällä pitäen. Sotien vuoksi rakentaminen viivästyi ja vene valmistui täpärästi HSS:n 50-vuotisjuhlavuodeksi, keskellä jatkosotaa kesäkuussa 1943. Vene on purjehtinut Suomen regatoissa ja saaristossa pientä 1950-luvun lopun poikkeusta lukuun ottamatta, jolloin vene oli hetken ruotsalaisomistuksessa. Vene on klassinen metrivene joka on säilynyt miltei täysin alkuperäisessä muodossaan tähän päivään saakka. Veneen kansisuunnitelma, puutakila ja heloitus ovat pitkälti samat kuin telakalta tullessaan. Veneen kotisatama on edelleen HSS.
Omistajat:


title: Vågspel

text: Restauroinnit ja muutostyöt:


title: Vågspel

text: Veneen rakennuttaja A.E. Nikander tilasi veneen jo vuonna suunnittelijalta 1940. Sota hidasti hanketta mutta Nikander onnistui kontakteja omaavana teollisuusmiehenä ja Suomen armeijan hankintaupseerina hankkimaan 15-metriseen runkoon tarvittavan Honduras mahongin ja köliin 6,5 tonnia lyijyä. 6mR Vision oli yksi veneistä joka joutui luovuttamaan lyyjykölinsä Vågspelille. Birger Slotten suunnittelema Vågspel laskettiin vesille 1943 ja kilpaili Helsingin edustalla uhmaten yleistä vesilläliikkumiskieltoa HSS:n 50-vuotis-juhlaregatassa heinäkuussa. Samanaikaisesti Vågspelin kanssa Nikander rakennutti Slotten piirtämän 6mR-veneen Irman.


title: Vågspel

text: Sekä Vågspel että Irma rakennettiin Wilenius båtvarvilla, joka vielä vuonna 1948 rakensi toisen, Suomessa viimeksi rakennetun kasin – Andromedan - SWE-23. Vågspel on esimerkki suomalaisesta klassisen veneenrakentamisen taidosta ja kilpapurjehdushistoriasta. Vågspelin tärkeimmät regattamenestykset ovat olleet Sinebrychoffin pokaali vuonna 1946 ja Coppa d'Italia vuonna 1950.


title: Vågspel

text: Nikanderin möi veneen NJK:n Björn Strandellille 1949 joka voitti veneellä Coppa d'Italia - palkinnon Ruotsin Sandhamnissa 1950. Vågspel vaihtoi kolme kertaa omistajaa, ennen kuin vene siirtyi Gustaf Donnerin perheeseen vuonna 1965. Vuonna 2002 Carina ja Robert Donner myivät veneen Kim Weckströmille. Vågspel on yksi kahdesta veneestä, jotka pitivät 8mR-luokan elossa vuosina 1960–1970-luvuilla. Toinen on 1928 rakennettu, Gustaf Estlanderin suunnittelema Sphinx (FIN-4). Sphinx on ollut vuosikymmeniä Toukolehdon perheen omistama ja veneet kilpailivat kahdestaan tasavertaisesti kunnes luokka alkoi uudelleen kasvamaan Suomessa 1980- ja 1990-luvuilla, jolloin useita kaseja alettiin ostaa ulkomailta Suomeen. Ensimmäinen uusi tulokas oli Silja. Vuonna 2018 8mR-veneitä on Suomessa enemmän kun koskaan aikaisemmin eli 13 kappaletta. Veneet kilpailevat aktiivisesti.